**CONTRACTUL DE DELEGARE**

**A GESTIUNII ACTIVITĂŢILOR DE COLECTARE ŞI TRANSPORT A DEȘEURILOR MUNICIPALE ŞI A ALTOR FLUXURI DE DEŞEURI ȘI OPERAREA STAŢIEI DE TRANSFER REGHIN, COMPONENTE ALE SERVICIULUI DE SALUBRIZARE AL JUDEȚULUI MUREȘ DIN CADRUL SISTEMULUI DE MANAGEMENT INTEGRAT AL DEȘEURILOR MUNICIPALE SOLIDE DIN JUDEȚUL MUREȘ (SMIDS MUREȘ) –**

**zona 4 Reghin**

CUPRINS

[CAPITOLUL I. DEFINIŢII ŞI INTERPRETARE 4](#_Toc381957591)

[ARTICOLUL 1 – DEFINIŢII ŞI INTERPRETARE 4](#_Toc381957592)

[CAPITOLUL II. OBIECTUL, DURATA ŞI DOCUMENTELE CONTRACTULUI 11](#_Toc381957594)

[ARTICOLUL 2 – OBIECTUL CONTRACTULUI 11](#_Toc381957595)

[ARTICOLUL 3 – DURATA CONTRACTULUI, PERIOADA DE MOBILIZARE ŞI DATA DE ÎNCEPERE 12](#_Toc381957596)

[ARTICOLUL 4 –CONTRACTUL ŞI DOCUMENTELE CONTRACTUALE 13](#_Toc381957604)

[CAPITOLUL III. DREPTURILE ŞI OBLIGAŢIILE PĂRŢILOR 14](#_Toc381957605)

[ARTICOLUL 5 - DREPTURILE DELEGATARULUI 14](#_Toc381957606)

[ARTICOLUL 6 – DREPTURILE DELEGATULUI 15](#_Toc381957608)

[ARTICOLUL 7 –OBLIGAŢIILE DELEGATARULUI 16](#_Toc381957609)

[ARTICOLUL 8 –OBLIGAŢIILE DELEGATULUI 16](#_Toc381957611)

[ARTICOLUL 9 – OBLIGAŢIILE DE INVESTIŢII ALE DELEGATULUI 20](#_Toc381957612)

[CAPITOLUL IV. EXECUTAREA CONTRACTULUI 22](#_Toc381957613)

[ARTICOLUL 10 –TARIFUL 22](#_Toc381957614)

[ARTICOLUL 11 - REDEVENŢA 24](#_Toc381957634)

[ARTICOLUL 12 –INDICATORII DE PERFORMANŢĂ 25](#_Toc381957635)

[ARTICOLUL 13 –MONITORIZAREA CONTRACTULUI 25](#_Toc381957636)

[ARTICOLUL 14 – FLUXUL DEȘEURILOR 27](#_Toc381957637)

[ARTICOLUL 15 - COLECTAREA SEPARATĂ 27](#_Toc381957638)

[ARTICOLUL 16 – PRESTAREA SERVICIULUI, GRAFICUL DE OPERARE ŞI ÎNTREŢINEREA BUNURILOR 27](#_Toc381957639)

[ARTICOLUL 17 – BUNURILE UTILIZATE ÎN DERULAREA CONTRACTULUI 29](#_Toc381957642)

[ARTICOLUL 18 – FURNIZAREA/PRESTAREA SERVICIULUI ÎN RELAŢIA CU UTILIZATORII 31](#_Toc381957659)

[ARTICOLUL 19 – MĂSURILE DE SĂNĂTATE ŞI SECURITATE ÎN MUNCĂ 31](#_Toc381957667)

[ARTICOLUL 20 – ASPECTE DE PROTECŢIA MEDIULUI, ÎMPĂRŢIREA RESPONSABILITĂŢILOR DE MEDIU ÎNTRE PĂRŢI](#_Toc381957669) 32

[ARTICOLUL 21 – GARANŢIA DE BUNĂ EXECUŢIE 32](#_Toc381957671)

[ARTICOLUL 22 - ASIGURĂRI 33](#_Toc381957672)

[ARTICOLUL 23 – REGISTRE, EVIDENŢE CONTABILE ŞI AUDIT 34](#_Toc381957678)

[ARTICOLUL 24 – CLAUZA DE PREVENIRE A CORUPŢIEI 35](#_Toc381957682)

[ARTICOLUL 25 – SUB-DELEGAREA ŞI TRANSFER 35](#_Toc381957683)

[ARTICOLUL 26 – CONTRACTELE ÎNCHEIATE DE DELEGAT 36](#_Toc381957684)

[CAPITOLUL V. RĂSPUNDEREA CONTRACTUALĂ 36](#_Toc381957685)

[ARTICOLUL 27 – RĂSPUNDEREA CONTRACTUALĂ 36](#_Toc381957686)

[ARTICOLUL 28 – RĂSPUNDEREA, PENALITĂŢI ȘI DESPĂGUBIRI IN SARCINA DELEGATULUI 37](#_Toc381957687)

[ARTICOLUL 29 – RĂSPUNDEREA DELEGATARULUI 38](#_Toc381957689)

[ARTICOLUL 30 – ÎNTINDEREA DESPĂGUBIRILOR 39](#_Toc381957691)

[ARTICOLUL 31 - RECUPERAREA DEBITELOR 39](#_Toc381957692)

[CAPITOLUL VI. EVENIMENTE NEPREVĂZUTE 39](#_Toc381957693)

[ARTICOLUL 32 – FORŢA MAJORĂ 39](#_Toc381957694)

[ARTICOLUL 33 – MENŢINEREA ECHILIBRULUI CONTRACTUAL 41](#_Toc381957695)

[CAPITOLUL VII. MODIFICAREA CONTRACTULUI 41](#_Toc381957696)

[ARTICOLUL 34 –MODIFICAREA CONTRACTULUI PRIN ACORDUL PĂRŢILOR 41](#_Toc381957697)

[ARTICOLUL 35 – MODIFICAREA UNILATERALĂ A PĂRŢII REGLEMENTARE A CONTRACTULUI DE CĂTRE DELEGATAR 41](#_Toc381957700)

[CAPITOLUL VIII. ÎNCETAREA CONTRACTULUI 41](#_Toc381957701)

[ARTICOLUL 36 – CAUZELE DE ÎNCETARE A CONTRACTULUI 41](#_Toc381957702)

[ARTICOLUL 37 – REZILIEREA CONTRACTULUI 43](#_Toc381957708)

[CAPITOLUL IX ALTE CLAUZE 45](#_Toc381957709)

[ARTICOLUL 38 – POLITICA PRIVIND FORŢA DE MUNCĂ 45](#_Toc381957710)

[ARTICOLUL 39 - CONFIDENŢIALITATE 46](#_Toc381957711)

[ARTICOLUL 40 – PROPRIETATE INTELECTUALĂ ŞI DREPTURI DE AUTOR 47](#_Toc381957726)

[ARTICOLUL 41 – TAXE 48](#_Toc381957729)

[ARTICOLUL 42 - CHELTUIELI 48](#_Toc381957731)

[ARTICOLUL 43 – CONFLICTUL DE INTERESE 48](#_Toc381957732)

[ARTICOLUL 44 – REPREZENTANŢII PĂRŢILOR 48](#_Toc381957733)

[ARTICOLUL 45 - COMUNICĂRI 49](#_Toc381957737)

[ARTICOLUL 46 – DREPTURILE TERŢILOR 49](#_Toc381957738)

[ARTICOLUL 47 - RENUNŢARE 50](#_Toc381957739)

[ARTICOLUL 48 – NULITATEA CONTRACTULUI ŞI DIVIZIBILITATEA PREVEDERILOR SALE 50](#_Toc381957743)

[ARTICOLUL 49 – MENŢINEREA UNOR PREVEDERI DUPĂ DATA ÎNCETĂRII 51](#_Toc381957744)

[ARTICOLUL 50 - DECLARAŢII ŞI GARANŢII 51](#_Toc381957745)

[ARTICOLUL 51 – LEGEA APLICABILĂ ȘI SOLUŢIONAREA LITIGIILOR 53](#_Toc381957746)

**Asociaţia** **de Dezvoltare Intercomunitară ECOLECT MUREȘ,** cu sediul în Târgu Mureș strada Primăriei, nr. 2, județul Mureș, înregistrată Registrul asociaţiilor si fundaţiilor de pe lângă judecătoria Tîrgu Mureş cu numărul 38/18.06.2008, cod unic de înregistrare 24219033, cont RO45 BTRL 0270 1205 G999 14XX deschis la Banca Transilvania – Sucursala Tîrgu Mureş, reprezentat(ă) de Péter Ferenc, președinte A.D.I., în numele şi pe seama unităţilor administrativ-teritoriale membre: Municipiul Reghin, Aluniș, Batoș, Beica de Jos, Brîncovenești, Breaza, Chiheru de Jos, Cozma, Deda, Fărăgău, Gurghiu, Hodac, Ibănești, Ideciu de Jos, Lunca, Lunca Bradului, Petelea, Răstolița, Rușii Munți, Solovăstru, Stânceni, Suseni, Vătava, Voivodeni și județul Mureș, aceste unităţi administrativ-teritoriale având împreună calitatea de delegatar), denumit/ă/e în cele ce urmează „**Delegatar**”, pe de o parte,

şi

**Societatea …**, cu sediul în …. strada ..., nr. ..., județul .., înmatriculată la Oficiul Registrului Comerţului de pe lângă tribunalul … cu numărul …, cod unic de înregistrare …, cont … deschis la …, reprezentată de …, având funcţia de director general, în calitate de delegat, denumită în cele ce urmează „**Delegat**”, pe de altă parte,

Denumite în continuare împreună „**Părţile**” şi separat „**Partea**”,

**AVÂND ÎN VEDERE:**

* Hotărârea Adunării Generale a Asociației de Dezvoltare Intercomunitară ECOLECT MUREȘ nr. \_\_\_\_\_ din data de\_\_\_\_\_\_, prin care s-a hotărât organizarea unei proceduri de atribuire a unui contract de achiziţii publice in vederea prestării serviciului de salubrizare la nivelul Județului Mureș, **pentru zona 4 -Reghin**, constând în localitățile: Municipiul Reghin, Aluniș, Batoș, Beica de Jos, Brîncovenești, Breaza, Chiheru de Jos, Cozma, Deda, Fărăgău, Gurghiu, Hodac, Ibănești, Ideciu de Jos, Lunca, Lunca Bradului, Petelea, Răstolița, Rușii Munți, Solovăstru, Stânceni, Suseni, Vătava, Voivodeni și județul Mureș in favoarea unităților administrativ teritoriale aferente, cu respectarea de catre Asociatie a drepturilor ce i-au fost transmise prin statutul Asociației si a prevederilor legale incidente in materie
* Rezultatul procedurii de atribuire organizate in vederea atribuirii prezentului contract
* Hotărârea Adunarii Generale a Asociatiei de Dezvoltare Intercomunitară ECOLECT MUREȘ nr. \_\_\_\_\_ din data de\_\_\_\_\_\_ prin care s-a aprobat atribuirea contractului in favoarea\_\_\_\_\_\_\_\_, in calitate de ofertant desemnat câștigător

au convenit încheierea prezentului contract, cu respectarea următoarelor clauze:

# CAPITOLUL I.

# DEFINIŢII ŞI INTERPRETARE

# 

## ARTICOLUL 1 – DEFINIŢII ŞI INTERPRETARE

1. În sensul prezentului Contract, termenii şi expresiile scrise cu majusculă vor avea, cu excepţia situaţiei în care contextul reclamă altfel, sensul stabilit în prezentul Articol:

**“Afiliat”** înseamnă cu privire la orice persoană juridică, dacă relația ei cu altă persoană juridică este definită de cel puțin unul din următoarele cazuri: (i) o persoană juridică este afiliată cu altă persoană juridică dacă cel puțin aceasta deține, în mod direct sau indirect, inclusiv deținerile persoanelor afiliate, minimum 25% din valoarea/numărul titlurilor de participare sau al drepturilor de vot la cealaltă persoană juridică ori dacă controlează în mod efectiv acea persoană juridică; (ii) o persoană juridică este afiliată cu altă persoană juridică dacă o persoană deține, în mod direct sau indirect, inclusiv deținerile persoanelor sale afiliate, minimum 25% din valoarea/numărul titlurilor de participare sau al drepturilor de vot atât la prima persoană juridică, cât şi la cea de-a doua ori dacă le controlează în mod efectiv; Intre persoanele afiliate, prețul la care se transferă bunurile corporale sau necorporale ori se prestează servicii reprezintă preț de transfer

**”An Contractual”** înseamnă o perioadă de timp începând la Data Începerii Contractului şi terminându-se la aceeaşi dată a anilor următori, până la data încetării duratei prezentului Contract;

**„Aria Delegării”** înseamnă raza teritorială a unităților administrative care formează împreună Delegatarul.

**„Asociaţia” sau „ADI”**  înseamnă Asociaţia de Dezvoltare Intercomunitară “Ecolect Mureș ”, înregistrată în Registrul asociaţiilor şi fundaţiilor de pe lângă judecătoria Târgu Mureş cu numărul 38/18.06.2008

**„Autoritatea Competentă”** înseamnă orice instanţă judecătorească competentă şi orice autoritate locală, naţională sau organizaţie internaţională, inspectorat, agenţie, ministru, minister, persoană oficială sau funcţionar public din cadrul Guvernului României, instituţie publică, inclusiv, dar nelimitându-se la, Autoritatea de Reglementare;

**„Autoritatea de Reglementare”** înseamnă Autoritatea Naţională de Reglementare pentru Serviciile Comunitare de Utilități Publice (ANRSC) sau orice altă instituţie similară care poate fi autorizată şi împuternicită conform Legii în vigoare la un moment dat să monitorizeze şi să reglementeze regimul tarifelor şi/sau al Serviciului;

„**Autorizaţii**” înseamnă toate autorizaţiile, licenţele, permisele, certificatele, avizele, aprobările etc., emise de Autoritatea de Reglementare sau altă Autoritate Competentă, în scopul furnizării/prestării şi gestiunii Serviciului;

**„Bio-deșeuri”** înseamnă deșeuri biodegradabile provenite din grădini și parcuri, deşeuri alimentare şi de bucătărie provenite de la gospodării, birouri, restaurante, depozite angro, cantine, firme de catering sau magazine de vânzare cu amănuntul şi deşeuri comparabile provenite din uzinele de prelucrare a produselor alimentare;

**”Bune Practici Comerciale”** înseamnă toate acţiunile, faptele, metodele şi practicile relevante aplicabile în general in vederea gestionării Deşeurilor care, la un anumit moment dat, în termeni rezonabili şi în condiţiile legii, pot asigura rezultatul dorit pentru gestiunea Serviciului. Pentru scopul Serviciului care face obiectul prezentului Contract, Bunele Practici Comerciale includ:

(A) disponibilitatea necesarului de echipamente, utilaje, vehicule, materiale, instalaţii şi staţii, resurse adecvate, inclusiv a utilităţilor necesare astfel încât aceste elemente ante-menţionate să funcţioneze la capacitate maximă atât în condiţii normale de operare, cât şi în condiţii excepţionale de operare ce pot fi prevăzute în limite rezonabile;

(B) suficient personal de exploatare cu experienţă şi instruire adecvate în operarea corectă şi eficientă a elementelor menţionate la litera (A) de mai sus, ţinând cont de specificaţiile şi normele de fabricaţie; totodată, acest personal trebuie să fie capabil să lucreze şi în condiţii neobişnuite ce pot fi prevăzute în limite rezonabile;

(C) operaţiile de întreţinere şi reparaţii preventive ori de rutină, executate într-un mod care asigură exploatarea şi operarea în siguranţă şi pe termen lung, ţinând cont de recomandările fabricantului; de asemenea, operaţiunile de întreţinere şi reparaţii ante-menţionate vor fi executate de personal instruit şi cu experienţă, care deţine know-how-ul, tehnica, uneltele şi echipamentele adecvate;

(D) verificări şi controale inopinate şi adecvate pentru a asigura funcţionarea la parametri optimi a echipamentelor şi utilajelor folosite în gestiunea Serviciului conform, atât în condiţii normale, cât şi în condiţii neobişnuite (ce pot fi prevăzute în limite rezonabile); şi

(E) operarea echipamentelor şi utilajelor folosite în gestiunea Serviciului în condiţii de siguranţă deplină pentru personalul manevrant, alţi angajaţi, populaţie, mediul înconjurător, precum şi pentru alte instalaţii conexe;

**”Bunuri de Preluare”** înseamnă acele bunuri care la Data Încetării Contractului pot reveni Delegatarului, în măsura în care acesta din urmă îşi manifesta intenţia de a prelua bunurile respective în schimbul plăţii unei compensaţii, în condiţiile Legii şi ale prezentului Contract;

**”Bunuri de Retur”** înseamnă acele bunuri care, la Data Încetării Contractului, revin în proprietatea Delegatarului, de plin drept, gratuit (cu excepţia cazurilor prevăzute de prezentul Contract), în bună stare, exploatabile şi libere de orice sarcini, ipoteci, gajuri sau garanţii ori obligaţii similare;

**”Bunuri Proprii”**  înseamnă acele bunuri care aparțin Delegatului și care rămân în proprietatea sa după Data Încetării Contractului;

**“Colectarea Separată”** înseamnă colectarea în cadrul căreia un flux de deşeuri este păstrat separat în funcţie de tipul şi natura deşeurilor, cu scopul de a facilita tratarea specifică a acestora.

**”Contract”**  înseamnă prezentul Contract de delegare a gestiunii Serviciului, împreună cu toate Anexele sale, așa cum pot fi modificate acestea sau Contractul la un moment dat cu acordul Părților prin acte adiţionale sau potrivit prevederilor prezentului contract;

**”Data de Începere (a Contractului)”** înseamnă data emiterii ordinului de începere după îndeplinirea cerințelor prevăzute la Articolul 3 (“Durata Contractului, Perioada de Mobilizare şi Data de Începere”) din prezentul Contract pentru Perioada de Mobilizare;

**”Data Încetării (Contractului)”** înseamnă data la care Contractul îşi încetează efectele între Părţi, fără a aduce atingere excepţiilor stipulate la Articolul 50 (“Menţinerea unor prevederi după Data Încetării”) din prezentul Contract;

**”Data Semnării (Contractului)”** înseamnă data când Contractul a fost semnat de către reprezentanţii Delegatului şi ai Delegatarului/ ADI în numele şi pe seama Delegatarului sau de către ultimul dintre aceştia în cazul în care Contractul nu este semnat în aceeaşi zi de ambele Părţi ;

**”Daună”** înseamnă orice prejudiciu, direct sau indirect, constând în pierderea efectivă suferită de creditorul obligaţiei neîndeplinite de cealaltă Parte şi beneficiul de care acesta este lipsit, la stabilirea prejudiciului ţinându-se cont şi de cheltuielile pe care Partea prejudiciată le-a realizat pentru limitarea sau evitarea prejudiciului şi orice alte costuri şi cheltuieli de orice natură şi tip, angajate în vederea restabilirii situaţiei care ar fi trebuit să existe în lipsa respectivului prejudiciu;

”**Delegat”**  înseamnă societatea ………, căreia i-a fost atribuit prezentul Contract;

”**Delegatar”** unităţi administrativ-teritoriale de pe raza județului Mureș care au atribuit prezentul Contract prin intermediul ADI;

„**Depozit**” înseamnă rampa pentru depozitarea Deșeurilor, la suprafaţă sau subteran, pentru scopul prezentului contract acesta referindu-se la depozitul conform județean/regional situat în Sînpaul

**“Deşeu(uri)”** înseamnă orice substanţă sau obiect pe care deţinătorul îl aruncă ori are intenţia sau obligaţia să îl arunce pe domeniul public;

**“Deșeuri din ambalaje”** înseamnă Deșeurile care au fost iniţial utilizate ca ambalaje (orice material care este utilizat pentru a împacheta, proteja, înmâna, preda şi prezenta bunuri). Deșeurile din ambalaje pot rezulta dintr-o gamă largă de surse incluzând supermarketuri, magazine de desfacere, industrii producătoare, gospodării, spitale, hoteluri, restaurante şi companii de transport. Obiecte precum sticle, cutii de plastic, doze de aluminiu, ambalaje de mâncare, paleţi de lemn, şi bidoane sunt clasificate ca ambalaje.

**“Deșeuri Menajere”** înseamnă Deșeurile provenite de la Utilizatorii Casnici, astfel cum sunt definiți de prezentul Articol;

**“Deșeuri Municipale”** înseamnă:

1. deşeuri amestecate şi deşeuri colectate separat de la gospodării, inclusiv hârtia şi cartonul, sticla, metalele, materialele plastice, biodeşeurile, lemnul, textilele, ambalajele, deşeurile de echipamente electrice şi electronice, deşeurile de baterii şi acumulatori şi deşeurile voluminoase, inclusiv saltelele şi mobila;
2. deşeuri amestecate şi deşeuri colectate separat din alte surse, în cazul în care deşeurile respective sunt similare ca natură şi compoziţie cu deşeurile menajere.
3. ambalaj - toate produsele, indiferent de materialul din care sunt confecţionate ori de natura acestora, destinate reţinerii, protejării, manipulării, distribuţiei şi prezentării bunurilor, de la materii prime la produse procesate, de la producător până la utilizator sau consumator. Articolul nereturnabil destinat aceloraşi scopuri este, de asemenea, considerat ambalaj. Legea 249/2015

Deşeurile municipale nu includ deşeurile provenite din producţie, agricultură, silvicultură, pescuit, fose septice şi reţeaua de canalizare şi tratare, inclusiv nămolul de epurare, vehiculele scoase din uz sau deşeurile provenite din activităţi de construcţie şi desfiinţări.

**“Deșeuri Reciclabile”** înseamnă deşeurile care prin operaţiuni de valorificare pot fi transformate în produse, materiale sau substanţe pentru a-şi îndeplini funcţia iniţială ori pentru alte scopuri. Operaţiunile de valorificare care se încadrează în categoria reciclării includ retratarea materialelor organice, dar nu includ valorificarea energetică şi conversia în vederea folosirii materialelor drept combustibil sau pentru operaţiunile de umplere.

**“Deșeuri Reziduale”** înseamnă deşeuri nevalorificabile colectate separat, inclusiv cele rezultate în urma proceselor de tratare, altele decât deșeurile reciclabile;

**“Deșeuri Similare”** înseamnă Deșeuri care din punctul de vedere al naturii şi al compoziţiei sunt comparabile cu Deșeurile Menajere, exclusiv deșeurile din producţie, din agricultură şi din activităţi forestiere;

**“Deșeuri Verzi”** înseamnă [Bio-](http://en.wikipedia.org/wiki/Biodegradable_waste)deșeurile compuse din Deșeuri provenind din parcuri sau grădini, precum frunze, iarbă, flori, garduri vii, crengi, etc.

**”Documentaţia de Atribuire”** înseamnă documentaţia ce cuprinde toate informaţiile legate de obiectul Contractului şi de procedura de atribuire a acestuia, conform procedurii aplicabile potrivit Legii;

**”Durata Contractului”** va avea înţelesul prevăzut la Art. 3 din prezentul Contract;

„**Garanţia de Bună Execuţie”** înseamnă garanţia de bună execuţie a Contractului, constituită legal de Delegat, prin: a) virament bancar; b) instrumente de garantare emise în condiţiile legii, astfel: (i) scrisori de garanţie emise de instituţii de credit bancare sau de instituţii financiare nebancare din România sau din alt stat; (ii) asigurări de garanţii emise:– fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;– fie de societăţi de asigurare din state terţe prin sucursale autorizate în România de către Autoritatea de Supraveghere Financiară; c) prin reţineri succesive din sumele datorate pentru facturi parţiale, d) prin combinarea a două sau mai multe dintre modalităţile de constituire prevăzute la lit. a)-b), executabilă la prima cerere a Delegatarului/ ADI, cuprinzând angajamentul irevocabil şi necondiţionat al emitentului de a plăti orice sumă de bani solicitată de Delegatar/ADI dar în limita valorii Garanţiei de Bună Execuţie, pentru a garanta plata oricăror sume datorate de Delegat Delegatarului și/sau ADI conform prezentului Contract, cu orice titlu, inclusiv dar fără a se limita la redevenţă ( dacă este cazul), penalități, dobânzi, daune sau despăgubiri și orice alte sume datorate ca urmare a neîndeplinirii/îndeplinirii necorespunzătoare a obligațiilor Delegatului asumate prin prezentul Contract.

**”Indicatori de performanță”** înseamnă cerinţele tehnice, cantitative şi procentuale legate de ţintele care trebuie atinse în gestiunea Serviciului, cuprinse în Anexa 8 la prezenzul contract;

„**Informații Confidenţiale**” înseamnă: (i) toate evidenţele, rapoartele, conturile şi alte documente şi informaţii transmise sau puse la dispoziţie (şi marcate drept confidenţiale) de o Parte celeilalte (sau, în înţelesul prezentului Contract, de sau către ADI) în legătură cu obiectul prezentului Contract (transmise în orice mod şi indiferent de suportul pe care sunt stocate), inclusiv toate datele cu caracter personal în sensul Legii privind protecţia datelor cu caracter personal; şi (ii) informaţiile sensibile din punct de vedere comercial care reprezintă acele informaţii a căror dezvăluire ar prejudicia sau ar putea prejudicia interesele comerciale ale oricărei persoane, secretele comerciale, drepturile de proprietate intelectuală şi elementele de know-how ale oricărei Părţi şi care sunt exceptate de la liberul acces la informaţii conform Legii;

**„Lege**” înseamnă orice norme de drept aplicabile în România incluzând, dar fără a se limita la acestea: tratate, legi, ordonanţe, hotărâri, regulamente, coduri, norme metodologice, ordine, decizii, decrete, directive, principii generale de drept şi hotărâri judecătoreşti obligatorii *erga omnes*, precum şi reglementările obligatorii emise la nivelul Uniunii Europene, precum şi orice cerinţă sau recomandare a Autorităţi de Reglementare, a unei Autorităţi Competente din România sau la nivelul Uniunii Europene, sau interpretare sau aplicare a oricăreia dintre cele de mai sus de către o Autoritate Competentă din România sau la nivelul Uniunii Europene. În sensul prezentei definiţii „*hotărârile judecătoreşti obligatorii erga omnes*” reprezintă (i) hotărârile judecătorești definitive pronunțate in materia contenciosului administrativ prin care s-a anulat în tot sau în parte un act administrativ cu caracter normativ, (ii) deciziile Curții Constituționale prin care se constată neconstituționalitatea unui act normativ, (iii) recursurile în interesul legii pronunțate de Înalta Curte de Casație şi Justiție asupra problemelor de drept care au fost soluționate diferit de instanțele de judecată precum şi (iv) hotărârile judecătorești pronunţate în acțiunile colective introduse de către o categorie anume de cetățeni si care beneficiază de efectele acesteia;

**“Legea Achiziţiilor”** înseamnă Legea 98/2016 privind achizițiile publice şi normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice aprobate prin HG 395/2016;

**“Modificare Legislativă”** înseamnă orice intrare în vigoare, modificare, completare, suspendare, abrogare (totală sau parţială) a oricărei Legi astfel cum este definită mai sus și care reglementează chestiuni care ţin de executarea prezentului contract, sau orice alt eveniment cu efect similar, intervenit după Data Intrării în Vigoare a Contractului;

**“OIREP”** Organizație care implementează obligaţiile privind răspunderea extinsă a producătorului în numele acestora, autorizate de către comisia constituită potrivit OUG 92/2021, cu modificările şi completările ulterioare, pentru anumite categorii de deşeuri, cum sunt deşeurile de ambalaje, deşeurile de echipamente electrice şi electronice, deşeurile de baterii şi acumulatori;

**„Operatorul/operatorii Instalaţiilor”** înseamnă operatorul/operatorii care gestionează şi operează instalatiile care compun Sistemul de Management Integrat al Deșeurilor din judeţul Mureş în baza unui contract de delegare a gestiunii, pentru scopul acestui contract fiind operatorul depozitului de deşeuri de la Sînpaul;

**”Oferta”**  înseamnă oferta depusă de Delegat în cadrul procedurii de atribuire a prezentului Contract; oferta cuprinde propunerea financiară şi propunerea tehnică şi este ataşată ca Anexa nr. 3 la prezentul Contract;

**”Penalitate”** înseamnă Suma de bani, prestabilita forfetar, in cuantum sau in procente, prin lege sau prin contract, pe care partea în culpă urmează să o plătească în caz de executare sau executare necorespunzătoare. Penalitatea devine exigibilă numai atunci când ar fi cazul ca debitorul să fie obligat prin hotărâre judecătorească sau arbitrară la daune interese. în temeiul C. civ. Român

**”Perioada de Mobilizare”** înseamnă perioada cuprinsă între Data Semnării Contractului şi Data de Începere a prezentului Contract;

**“Perioada de Monitorizare”** înseamnă o perioadă specifică (respectiv o lună, un trimestru sau un an după frecvenţa cu care sunt monitorizate datele pe care Delegatul le raportează lunar, trimestrial sau anual) pe parcursul căreia Delegatarul sau ADI monitorizează modul de prestare a Serviciului de către Delegat sau orice perioadă de timp pe parcursul căreia Delegatarul sau ADI a decis să monitorizeze performanţele Delegatului prin inspecţii inopinate;

**„Plătește pentru cât arunci”** înseamnă un instrument economic care are drept scop creșterea ratei de reutilizare, reciclare și reducere a cantității de deșeuri la depozitare prin stimularea colectării separate a deșeurilor, bazat pe unul dintre următoarele elemente:

* Volum
* Frecvenţă de colectare
* Greutate
* Saci de colectare personalizaţi

Pentru scopul prezentului Contract, instrumentul **Plăteşte pentru cât arunci** se bazează pe volum

**„Programul de Operare”** înseamnă frecvenţa cu care Delegatul trebuie să îşi îndeplinească obligaţiile specifice de furnizare/prestare a Serviciului, în special să încarce Deșeurile din cadrul activităţii de colectare, astfel cum este stabilit in Articolul 16 (“Prestarea Serviciului, graficul de operare şi întreţinerea bunurilor”) din prezentul Contract;

**„Redevenţa”** înseamnă suma de bani plătibilă Delegatarului de către Delegat, conform prevederilor Art. 11 („Redevenţa”) din prezentul Contract;

**“Regulamentul Serviciului”** înseamnă regulamentul serviciului de salubrizare (Anexa nr 1 la prezentul Contract), aprobat de Delegatar/ADI conform regulamentului-cadru la nivel național adoptat de Autoritatea de Reglementare; în scopul prezentului Contract vor fi aplicate doar prevederile din regulament care privesc Serviciul astfel cum este acesta definit în prezentul Articol;

**”Sancțiuni”** înseamnă măsuri pecuniare aplicate de către Delegatar/ ADI pentru neîndeplinirea culpabilă a obligațiilor contractuale, altele decât penalitățile aplicabile pentru neplata redevenței, nerespectarea indicatorilor de perfomanță, nerealizarea investițiilor etc.;

**”Serviciul”** înseamnă activităţi componente ale serviciului de salubrizare prestate de Delegat, conform Legii:

1. colectarea separată şi transportul separat al Deșeurilor Menajere şi al Deșeurilor Similare (provenind din activităţi comerciale din industrie şi instituţii), inclusiv fracţii colectate separat, fără a aduce atingere fluxului de deșeuri din echipamente electrice şi electronice, baterii şi acumulatori;
2. operarea staţiei de transfer Reghin pentru deşeurile menajere şi deşeurile similare
3. transportul deșeurilor menajere, reciclabile și a deșeurilor biodegradabile la infrastructura de sortare, prelucrare

**“Tariful**” înseamnă contravaloarea furnizării/prestării Serviciului care face obiectul prezentului Contract, conform Articolului 10 („Tariful”) din prezentul Contract;

**”Utilizator(i)”** înseamnă comunităţile locale considerate în întregul lor sau comunităţile locale componente ale unităţilor administrative teritoriale delegatare, membre ADI, în cazul activităţilor specifice Serviciului care sunt prestate de către Delegat, a căror contravaloare se achită de autorităţile administraţiei publice locale a unităţilor administrativ teritoriale delegatare, membre ADI, de la bugetul local;

**“Utilizator(i) Casnic(i)”** înseamnă Utilizatorii persoane fizice sau asociaţii de proprietari ai apartamentelor din condominii, după caz;

**“Utilizator(i) Non-Casnic(i)”** înseamnă Utilizatorii, alţii decât Utilizatorii Casnici şi în special persoanele juridice precum: agenţi economici, instituţii publice, asociaţii altele decât asociaţiile de proprietare, fundaţii etc.;

**”VAC”** înseamnă valoarea anuală a Contractului calculată în funcție de cantitățile avizate de către ADI în anul curent înmulțit cu tariful;

**„Zi”** înseamnă orice zi calendaristică, atunci când nu se face referire expresă la „Zi Lucrătoare”

„**Zi Lucrătoare”** înseamnă orice zi în afara (i) zilelor de sâmbătă şi duminică; (ii) oricărei zile de sărbători legale în România sau oricărei zile în care băncile sunt închise pentru tranzacţii, în conformitate cu Legea în vigoare;

1. În cuprinsul prezentului Contract şi/sau în Anexele sale, termenii folosiţi cu majuscule îşi vor păstra, indiferent de locul în care sunt folosiţi în cuprinsul acestora, înţelesul dat în definiţia aferentă. Din formele cuvintelor la singular se subînţeleg formele de plural şi invers.
2. Împărţirea pe capitole şi articole, precum şi titlurile din Contract sunt introduse numai pentru a uşura sistematizarea şi nu va afecta interpretarea prezentului Contract şi nu va servi interpretării intenţiilor Părţilor.
3. Orice referire la articole sau numere de articole va însemna, dacă nu este altfel specificat, o referire la articolele prezentului Contract. Referirile la anexe vor fi considerate referiri la anexele prezentului Contract.
4. Referirile la „acest contract/prezentul Contract” vor fi interpretate ca referiri la acest document după cum este revizuit, modificat sau completat şi în vigoare la anumite intervale de timp şi va include referiri la orice document care îl revizuieşte, modifică sau completează sau intră în vigoare, este încheiat ţinând cont de sau în conformitate cu prevederile acestuia.
5. Referirile la “Părţi” desemnează părţile prezentului Contract, iar referirile la “Parte” desemnează una dintre părţile prezentului Contract.
6. Termenii utilizaţi şi nedefiniţi în prezentul Contract şi care sunt definiţi de actele normative aplicabile vor avea înţelesul prevăzut în definiţia corespunzătoare din Lege.

# CAPITOLUL II.

# OBIECTUL, DURATA ŞI DOCUMENTELE CONTRACTULUI

## ARTICOLUL 2 – OBIECTUL CONTRACTULUI

1. Obiectul prezentului Contract este delegarea gestiunii activităţilor componente ale serviciului de salubrizare a localităților și operarea stației de transfer pentru deşeurile menajere şi deşeurile similare, care compun “Serviciul” astfel cum este definit acesta la Articolul 1 („Definiţii şi interpretări”) de mai sus, respectiv:
   * 1. colectare și transport separat de deșeuri municipale cu excepția deșeurilor de hârtie, metal, plastic, sticlă;
     2. colectare și transport separat al deșeurilor municipale de hârtie, metal, plastic și sticlă;
     3. operare stație de transfer pentru gestionarea deșeurilor municipale cu excepția celor de hârtie, metal, plastic, sticlă și deșeuri verzi, inclusiv transportul deșeurilor la facilitățile ulterioare de tratare/eliminare
     4. operare stație de transfer pentru gestionarea deșeurilor de hârtie, metal, plastic, sticlă, deșeuri verzi, inclusiv transportul deșeurilor la facilitățile ulterioare de tratare/eliminare și valorificarea deșeurilor de sticlă.
2. Prin prezentul Contract, Delegatarul atribuie Delegatului, pentru perioada de timp menţionată la Articolul 3 (“Durata Contractului, Perioada de Mobilizare şi Data de Începere”), dreptul şi obligaţia de a furniza Serviciul în Aria Delegării, inclusiv dreptul şi obligaţia de a administra şi de a exploata, în schimbul unei Redevenţe, Bunurile de Retur prevăzute în Anexele nr. 4 şi nr. 5 la prezentul Contract.
3. Obiectivele Delegatarului sunt:
4. îmbunătăţirea condiţiilor de viaţă ale populaţiei;
5. susţinerea dezvoltării economico-sociale a localităţilor;
6. promovarea calităţii şi eficienţei Serviciului;
7. dezvoltarea durabilă a Serviciului;
8. gestionarea Serviciului pe criterii de transparenţă, competitivitate şi eficienţă;
9. protecţia şi conservarea mediului înconjurător şi a sănătăţii populaţiei;
10. respectarea cerinţelor din legislaţia privind protecţia mediului referitoare la salubrizarea localităţilor.

## ARTICOLUL 3 – DURATA CONTRACTULUI, PERIOADA DE MOBILIZARE ŞI DATA DE ÎNCEPERE

1. Durata prezentului Contract este de **10 ani** de la Data de Începere a Contractului,
2. Data de Începere este ulterioară Datei Semnării Contractului, astfel cum sunt definite ambele la Articolul 1 („Definiţii şi interpretare”) din prezentul Contract.
3. Părţile pot conveni asupra prelungirii Duratei Contractului în condiţiile prevăzute de Legea aplicabilă la data prelungirii. Prelungirea va fi convenită prin act adiţional la Contract nu mai târziu de 12 (douăsprezece) luni înainte de data expirării Contractului.
4. Între Data Semnării şi Data de Începere, se întinde Perioada de Mobilizare.
5. În Perioada de Mobilizare, care nu poate fi mai lungă de 180 (osutăoptzeci) de Zile de la Data Semnării Contractului, Delegatul va prezenta Delegatarului dovezile care confirmă:

### constituirea Garanţiei de Bună Execuţie prevăzută la Articolul 21 („Garanţia de Bună Execuţie”) din prezentul Contract;

### încheierea tuturor poliţelor de asigurare solicitate la Articolul 22 (“Asigurări”) din prezentul Contract;

### obținerea celorlalte Autorizaţii necesare conform Legii pentru începerea prestării Serviciului.

### efectuarea tuturor investițiilor necesare derulării activității și distribuirea recipientelor de colectare.

1. stadiile de realizare a obligațiilor aferente perioadei de mobilizare, raportate către Delegatar cu o frecvență bilunară.
2. distribuția recipienților către utilizatori și comunicarea către unitățile administrativ teritoriale a volumului pubelelor puse la dispoziția utilizatorilor.
3. Doar după prezentarea tuturor acestor dovezi de către Delegat, și încheierea Procesului-Verbal de predare-primire a bunurilor puse la dispoziția delegatului de către Delegatar în vederea prestării Serviciului (Anexa 5 a Contractului), se va emite ordinul de începere a serviciului, care marchează Data de Începere a Contractului, astfel cum este aceasta definită la Articolul 1 (“Definiţii şi interpretare”) din prezentul Contract.
4. Pe durata Perioadei de Mobilizare, Părţile:
5. îşi vor asuma toate obligaţiile necesare şi vor depune toate diligenţele pentru ca prestarea Serviciului să poată începe, conform celor prevăzute în Caietul de sarcini al Serviciului (Anexa nr. 2 la Contract) şi
6. vor furniza una alteia toate informaţiile şi datele necesare care le sunt solicitate prin prevederile acestui Contract, ale Caietului de Sarcini al Serviciului (Anexa nr. 2 la Contract) şi ale anexelor acestora, după caz.

**(8)** Dacă, la terminarea Perioadei de Mobilizare nu sunt îndeplinite toate condiţiile prevăzute la alin. 5 din prezentul articol, Delegatarul are posibilitatea de a rezilia unilateral Contractul, prin transmiterea unei notificări scrise Delegatului. Rezilierea operează de plin drept la expirarea unui termen de 30 zile de la transmiterea notificării, în măsura în care Delegatul nu remediază în acest termen cele puse în vedere prin notificare, respectiv nu execută integral şi corespunzător toate obligaţiile aferente perioadei de mobilizare, fără a fi necesară intervenţia instanţei sau vreo formalitate suplimentară. În situaţia rezilierii Contractului potrivit prezentului articol, Delegatul va datora daune interese pentru prejudiciile create în valoare de 10% din valoarea estimată a prestațiilor aferente primului an de activitate, fără ca prin aceasta sa fie afectat dreptul Delegatarului sau ADI de a solicita obligarea Delegatului la repararea integrală a oricărui prejudiciu cauzat. Delegatul este de drept în întârziere pentru plata daunelor interese anterior menţionate în termen de 3 zile de la operarea rezilierii potrivit prezentului articol.

## ARTICOLUL 4 – CONTRACTUL ŞI DOCUMENTELE CONTRACTUALE

1. Prezentul Contract reprezintă întreaga înţelegere contractuală a părţilor cu privire la obiectul acestuia.
2. Se consideră că documentele care alcătuiesc Contractul se explică reciproc şi se interpretează împreună. În eventualitatea oricăror neconcordanţe între cuvinte, termeni, fraze sau abrevieri scrise cu majusculă şi definite în cadrul unei Anexe, înţelesul stabilit de Articolul 1 („Definiţii şi interpretare”) al Contractului va prevala asupra înţelesului din Anexă, dacă contextul acestui Contract permite.
3. Prezentul Contract are următoarele anexe:
4. Regulamentul Serviciului (Anexa nr. 1);
5. Caietul de Sarcini al Serviciului (Anexa nr. 2);
6. Oferta Delegatului, inclusiv clarificările date de acesta, după deschiderea ofertelor (Anexa nr. 3)
7. Inventarul bunurilor mobile şi imobile, proprietate a Delegatarului, aferente Serviciului, puse la dispoziție Delegatului pe întreaga Durată a Contractului, care sunt Bunuri de Retur (Anexa nr. 4)
8. Procesul verbal de predare-preluare a bunurilor prevăzute în Anexa nr. 4 (Anexa nr. 5)
9. Lista indicativă a Bunurilor de Preluare (Anexa nr. 6);
10. Programul de Investiţii (Anexa nr. 7)
11. Indicatorii de Performanţă (Anexa nr. 8), împreună cu penalităţile corespunzătoare, după caz;
12. Asigurările (Anexa nr. 9)
13. Garanţia de Bună Execuţie (Anexa nr. 10)

1. În cazul oricărui conflict sau neconcordanţă între corpul principal al Contractului şi orice Anexă, clauza din cuprinsul Contractului va prevala, cu excepţia situaţiei în care se specifică altfel în prezentul Contract.
2. În cazul oricărui conflict sau neconcordanţă între Caietul de sarcini şi orice altă Anexă, prevederea din cuprinsul Caietului de sarcini va prevala, cu excepţia situaţiei în care se specifică altfel în prezentul Contract sau în Caietul de sarcini

# CAPITOLUL III.

# DREPTURILE ŞI OBLIGAŢIILE PĂRŢILOR

## ARTICOLUL 5 - DREPTURILE DELEGATARULUI

1. Delegatarul are următoarele drepturi, pe care le va exercita însă în corelare cu regulamentele, politicile tarifare şi programele şi strategiile de dezvoltare adoptate în cadrul ADI pentru Aria Delegării.
2. să stabilească programele de reabilitare, extindere şi modernizare a infrastructurii tehnico-edilitare aferente Serviciului;
3. să solicite oricând informații cu privire la nivelul și calitatea serviciului prestat și cu privire la modul de întreținere, exploatare și administrare a bunurilor din proprietatea publică sau privată a unităților administrativ-teritoriale, încredințate pentru realizarea serviciului;
4. să coordoneze proiectarea şi execuţia lucrărilor tehnico-edilitare, a investiţiilor, în scopul realizării acestora într-o concepţie unitară şi corelată cu programele de dezvoltare economico-socială a localităţilor, de amenajare a teritoriului, urbanism şi mediu;
5. să realizeze investiţii în infrastructura tehnico-edilitare aferentă Serviciului şi în acest scop să finanţeze lucrările necesare, precum şi să contracteze şi să garanteze, conform prevederilor legale aplicabile, împrumuturile în vederea finanţării programelor de investiţii;
6. să inspecteze Bunurile de Retur şi să verifice gradul de realizare a investiţiilor prevăzute de Contract în sarcina Delegatului;
7. să încaseze Redevenţa de la Delegat, inclusiv penalitățile ce derivă, conform prevederilor prezentului Contract;
8. să monitorizeze îndeplinirea obligaţiilor contractuale asumate de Delegat, prin intermediul ADI, în baza mandatului primit de aceasta prin statutul său;
9. să verifice respectarea de către Delegat a procedurilor operationale și de sistem;
10. să aplice sancțiuni/penalităţi în caz de executare cu întârziere sau neexecutare a obligaţiilor contractuale de către Delegat, prin intermediul ADI, așa cum este prevăzut în cuprinsul prezentului Contract și în Statutul asociației
11. să-şi exprime intenţia de a dobândi Bunurile de Preluare şi să solicite Delegatului să semneze contractul de vânzare-cumpărare a acestor bunuri, la încetarea prezentului Contract;
12. să aprobe structura şi ajustarea/modificarea Tarifului, la propunerea Delegatului, conform Legii în vigoare;
13. să refuze justificat aprobarea tarifelor propuse de Delegat, conform Legii în vigoare;
14. să avizeze prețurile de valorificare a deșeurilor de sticlă înaintate de delegat;
15. să rezilieze Contractul dacă Delegatul nu îşi respectă obligaţiile asumate prin Contract;
16. să sancționeze Delegatul în cazul săvârșirii contravențiilor prevăzute de Lege, Regulamentul serviciului și prezentul Contract, în limita competenţelor prevăzute de Lege în favoarea Delegatarului/ADI;
17. alte drepturi prevăzute de prezentul Contract sau de Lege.
18. Drepturile prevăzute la alin. (1) literele a, b, e, g, h, i, k, l, m n, o, p de mai sus urmează a fi exercitate în numele şi pe seama Delegatarului, de către ADI în baza mandatului primit prin statutul său sau potrivit prevederilor legale aplicabile.
19. Delegatarul păstrează dreptul de a fi informat şi de a propune măsuri privind Serviciul aflat sub responsabilitatea sa şi bunurile ce îi aparţin, prin intermediul şi în cadrul ADI. În relaţia cu Delegatul, Asociaţia constituie interfaţa între Delegat şi Delegatar.

## ARTICOLUL 6 – DREPTURILE DELEGATULUI

Delegatul are următoarele drepturi:

1. să încaseze contravaloarea Serviciului, corespunzător Tarifului aprobat de Delegatar, determinat în conformitate cu Legea în vigoare şi în special cu metodologia aprobată de ANRSC;
2. să propună ajustarea Tarifului în raport cu  evoluţia generală a preţurilor şi tarifelor din economie, cu respectarea prevederilor Ordinului ANRSC nr. 109/2007 și a altor reglementări similare aplicabile;
3. să propună modificarea Tarifului aprobat în situaţiile când intervin schimbări majore în structura costurilor care conduc la recalcularea tarifelor existente cu respectarea prevederilor Ordinului ANRSC nr. 109/2007 și a altor reglementări similare aplicabile;
4. să beneficieze de exclusivitatea prestării Serviciului în Aria Delegării, acordată în baza prezentului Contract de Delegare. Nici o altă entitate (societate comerciala, consorţiu, serviciu public) nu va putea presta activitățile care fac obiectul prezentului Contract, în Aria Delegării, pe durata prezentului contract;
5. să încheie contracte cu terţii pentru întreținerea și reparațiile instalaţiilor, utilajelor, echipamentelor utilizate pentru prestarea Serviciului;
6. să efectueze toate demersurile necesare și disponibile pentru a asigura recuperarea debitelor, inclusiv prin acțiuni în instanţă, prin intermediul ADI, în baza mandatului primit prin Statut;
7. să efectueze valorificarea deșeurilor din sticlă către operatori economici, care asigură reciclarea acestor deșeuri, reținând veniturile obținute în urma valorificării acestei fracții.
8. să solicite la plată de la utilizatorii serviciului, în cazul în care aceștia doresc utilizarea unor recipiente cu un volum mai mare de 60 de litri, iar recipientul este pus la dispoziție de delegat, diferența de cost dintre volumul pubelei de 60 de litri și cel solicitat de către utilizator. Costul de achiziție al pubelei solicitate de utilizator va fi în prealabil avizat de ADI, iar recuperarea diferenței se va face prin emiterea unei facturi utilizatorului are va fi achitată direct delegatului.

## ARTICOLUL 7 – OBLIGAŢIILE DELEGATARULUI

Delegatarul are următoarele obligaţii, pe care le va exercita însă în corelare cu regulamentele, politicile tarifare şi programele şi strategiile de dezvoltare adoptate în cadrul ADI, pentru Aria Delegării şi, după caz, prin intermediul ADI conform mandatului acordat acesteia prin statutul său sau potrivit prevederilor legale aplicabile:

1. să analizeze şi să decidă asupra solicitărilor formulate de Delegat privind ajustarea şi modificarea Tarifelor conform Legii în vigoare, obligaţie care se va exercita prin intermediul ADI;
2. să predea către Delegat, în Perioada de Mobilizare toate bunurile, instalaţiile, echipamentele şi facilităţile aferente Serviciului delegat, precum și pe măsură ce apar noi astfel de bunuri faţă de cele care au fost predate în Perioada de Mobilizare, împreună cu inventarul existent, libere de orice sarcini, pe baza unui proces verbal de predare-primire, anexat la prezentul Contract (Anexa nr. 5), acestea fiind Bunuri de Retur din categoria prevăzută la Art. 17.1.1. lit. a) din prezentul Contract;
3. să nu-l tulbure pe Delegat în exerciţiul drepturilor sale ce rezultă din prezentul Contract;
4. Delegatarul/ADI să avizeze prețurile de valorificare a deșeurilor de sticlă, în termen de maxim 3 zile lucrătoare de la primirea solicitării înaintate de delegat și să asigure un mediu de afaceri concurenţial şi transparent;
5. să medieze, eventualele divergenţe, sesizări, plângeri etc. care apar între Delegat şi Utilizatorii Serviciului, prin intermediul ADI;
6. să păstreze, în condiţiile Legii, confidenţialitatea datelor şi informaţiilor economico-financiare privind activitatea Delegatului, altele decât cele de interes public.

## ARTICOLUL 8 – OBLIGAŢIILE DELEGATULUI

Delegatul are următoarele obligaţii generale:

* 1. să asigure prestarea Serviciului în regim de continuitate conform prevederilor contractuale şi cu respectarea Regulamentului Serviciului (Anexa nr. 1 la Contract) şi Caietului de Sarcini ale Serviciului (Anexa nr. 2 la Contract), a prescripţiilor, normelor şi normativelor tehnice în vigoare, într-o manieră eficientă, în conformitate cu Legea şi Bunele Practici Comerciale şi să exploateze în mod direct, pe riscul şi pe răspunderea sa, bunurile, activităţile şi serviciile publice care fac obiectul contractului de delegare a gestiunii;
  2. să presteze Serviciul pentru toţi Utilizatorii din Aria Delegării, cu asigurarea colectării întregii cantităţi de Deşeuri generate care intră în obiectul prezentului Contract şi să lase în stare de curăţenie spaţiul destinat recipientelor de precolectare şi domeniul public; Pentru utilizatorii pentru care serviciul va fi prestat în baza contractelor individuale, acestea vor fi conforme cu contractul-cadru de prestare a serviciului de salubrizare a localităţilor aprobat prin Ordinul ANRSC nr. 112/2007 sau orice alt contract-cadru care va fi adoptat în acest sens de Autoritatea de Reglementare pentru modificarea contractului-cadru actual;
  3. să colecteze doar Deşeurile generate în Aria Delegării;
  4. sa respecte fluxul Deșeurilor prevăzut la Articolul 14 (“Fluxul Deșeurilor”) din prezentul Contract;
  5. să accepte şi să aplice modificarea Programului de Operare şi a cerinţelor tehnice, aşa cum sunt acestea detaliate în Caietul de Sarcini al Serviciului ori de cate ori va fi necesar din cauza modificării Regulamentului Serviciului de salubrizare
  6. să plătească penalităţi pentru întreruperea nejustificată a prestării Serviciului, în cuantum de 0,1 %/ zi de întrerupere nejustificată a Serviciului, din valoarea anuală a contractului, fără ca prin aceasta Delegatarul să piardă dreptul de a pretinde repararea integrală a oricărui prejudiciu suferit;
  7. să asigure conservarea integrităţii bunurilor, instalaţiilor, echipamentelor, vehiculelor şi dotărilor ce i-au fost puse la dispoziție pe toată Durata Contractului, şi să asigure exploatarea, întreţinerea şi reparaţia acestora cu personal autorizat, în funcţie de complexitatea bunului respectiv şi specificul postului/locului de muncă, cu diligența unui bun proprietar;
  8. să nu înstrăineze sau închirieze/transmită folosinţa în orice mod sau să schimbe destinaţia pentru niciunul din Bunurile de Retur; Delegatul nu va înlocui şi nu va dispune în niciun fel de aceste bunuri fără consimţământul prealabil, în scris, al Delegatarului;
  9. să transmită Delegatarului modificările de patrimoniu apărute în cursul anului, precum şi situaţia patrimoniului public (cantitativ şi valoric) la data de 31 decembrie a fiecărui an pentru înregistrarea în contabilitatea acestuia;
  10. să predea Delegatarului, la încetarea din orice motive a Contractului, toate Bunurile de Retur, conform condiţiilor stipulate la Art. 17.1., în stare tehnică corespunzătoare duratei lor normale de funcţionare, precum şi toată documentaţia tehnică aferentă, inclusiv cărţile construcţiilor, cărţile tehnice etc., pe bază de proces verbal de predare-primire;
  11. să efectueze valorificarea deșeurilor din sticlă către operatori economici, care asigură reciclarea acestor deșeuri;
  12. să solicite avizul scris al ADI pentru stabilirea prețului de vânzare a deșeurilor reciclabile de sticlă;
  13. să transmită lunar împreună cu documentele de avizare a cantităților de deșeuri gestionate, documentele care asigură trasabilitatea deșeurilor de sticlă valorificate;
  14. să deducă din valoarea facturilor înaintate către UAT, veniturile obținute din valorificarea deșeurilor din sticlă; deducerea se va determina proporțional cu avizul ADI, în funcție de cantitatea de deșeuri colectată și cea încredințată spre reciclare;
  15. să deţină toate Autorizaţiile/Licențele/Avizele/Permisele necesare prestării Serviciului, prevăzute de legislaţia în vigoare, să obţină şi să menţină valabile, pe cheltuiala sa proprie, toate aceste Autorizaţii pe intreaga durata a executarii contractului; în cazul în care intervin modificări la condiţiile de obținere / prelungire a autorizațiilor / licențelor / avizelor / permiselor, schimbări în ceea ce priveşte deţinerea acestora sau elemente care pot afecta prezentul Contract, Delegatul are obligația de a depune toate diligențele pentru a se conforma modificărilor intervenite astfel încât să asigure obținerea/ prelungirea tuturor autorizațiilor/ licențelor/ avizelor/ permiselor necesare în vederea gestiunii Serviciului conform prezentului Contract pe întreaga durată a executării acestuia;
  16. să respecte Indicatorii de Performanţă prevăzuţi în Anexa nr. 8 („Indicatorii de Performanţă”) la prezentul Contract, şi să îmbunătăţească în mod continuu calitatea Serviciului prestat; In vederea verificării îndeplinirii indicatorilor de performanță și calitate stabilite în sarcina Delegatului, Delegatul va proceda după cum urmează:

- Va comunica rapoarte trimestriale Delegatarului, în care va menționa modul de realizare a indicatorilor care i-au fost impuși pe parcursul derulării contractului. Nedepunerea raportului anterior menționat sau depunerea sa necorespunzătoare până la finalul primei luni ulterioare trimestrului pentru care se depune, atrage obligația plății unor penalități contractuale în cuantum de 0,01%/ zi de întârziere, din valoarea anuala a contractului, fără ca prin perceperea acestor penalități Delegatarul să piardă dreptul de a obține repararea integrală a oricărui prejudiciu care i-a fost cauzat. In cazul în care Delegatul a îndeplinit în mod defectuos de cel puțin 2 ori obligația anterior menționată, fie în cadrul aceleiași perioade de raportare, fie în cadrul unor perioade de raportare diferite, Delegatarul are dreptul de a rezilia prezentul contract cu efect imediat, fără însă a fi obligat în acest sens, prin simpla notificare a Delegatului și fără necesitatea realizării nici unei alte formalități

- Va comunica Delegatarului, la cerere, orice documente care îi sunt solicitate în vederea verificarii îndeplinirii acestei obligații, în termen de 3 zile lucrătoare de la recepționarea solicitării. Neîndeplinirea acestei obligații, îndeplinirea sa necorespunzătoare sau cu întârziere atrage perceperea unor penalități contractuale în cuantum de 0,01%/ zi de întârziere, din valoarea anuală a contractului, fără ca prin perceperea acestor penalități Delegatarul să piardă dreptul de a obține repararea integrală a oricărui prejudiciu care i-a fost cauzat. In cazul în care Delegatul a îndeplinit în mod defectuos de cel puțin 2 ori obligația anterior menționată, fie aferentă aceleiași solicitări, fie aferentă unor solicitări diferite, Delegatarul are dreptul de a rezilia prezentul contract cu efect imediat, fără însă a fi obligat în acest sens, prin simpla notificare a Delegatului și fără necesitatea realizării nici unei alte formalități.

- Delegatul este obligat să comunice Delegatarului, în termen de 3 zile lucrătoare de la data recepționării, orice plângeri care îi sunt comunicate de către unitățile administrativ teritoriale membre ale Asociației sau de către utilizatorii serviciului, vizând neconfoma realizare a obiectului prezentului contract, acestea fiind relevante pentru ca Delegatarul să aprecieze gradul de realizare a cerințelor de performanță și calitate. Neîndeplinirea acestei obligații, îndeplinirea sa necorespunzătoare sau cu întârziere atrage perceperea unor penalități contractuale în cuantum de 0,01%/ pe zi de întârziere, din valoarea anuală a contractului, fără ca prin perceperea acestor penalități Delegatarul să piardă dreptul de a obține repararea integrală a oricărui prejudiciu care i-a fost cauzat. In cazul în care Delegatul a îndeplinit în mod defectuos de cel puțin 2 ori obligația anterior menționata, fie aferentă aceleiași solicitări, fie aferentă unor solicitări diferite, Delegatarul are dreptul de a rezilia prezentul contract cu efect imediat, fără însă a fi obligat în acest sens, prin simpla notificare a Delegatului și fără necesitatea realizării nici unei alte formalități.

* 1. să aplice metode performante de management care să conducă la reducerea costurilor de operare;
  2. să înregistreze toate reclamaţiile şi sesizările, care îi sunt adresate, într-un registru şi să ia măsurile de rezolvare ce se impun. În registru se vor consemna numele, prenumele persoanei/societăţii care a reclamat, adresa reclamantului, data şi ora reclamaţiei, data şi ora rezolvării, numărul de ordine al reclamaţiei care va fi comunicat petentului. La sesizările scrise Delegatul are obligaţia să răspundă în termen de maximum 30 de Zile de la înregistrarea acestora;
  3. să furnizeze Autorităţilor Competente, Delegatarului şi ADI toate informaţiile solicitate şi să asigure accesul la documentele şi documentaţiile pe baza cărora prestează Serviciul, în condiţiile Legii şi ale prezentului Contract;
  4. să ţină evidenţa gestiunii Deşeurilor şi să raporteze periodic către ADI, precum şi Delegatarului şi oricăror altor Autorităţi Competente, inclusiv prin transmiterea către Autoritatea Competentă în domeniul protecţiei mediului, date şi informaţii despre activitatea specifică conform chestionarului din anchetele statistice naționale, după caz, conform Legii în vigoare;
  5. să se asigure că toate substanţele şi materialele periculoase folosite sau care urmează să fie folosite în prestarea Serviciului sunt păstrate într-un mediu controlat şi în condiţii de siguranţă conform Legii în domeniu şi Bunelor Practici Comerciale, precum şi că toate recipientele cu substanţe periculoase sunt etichetate corect şi clar;
  6. să nu subcontracteze, cesioneze sau transfere în vreun mod prezentul Contract sau orice parte din drepturile şi obligaţiile sale derivate din prezentul Contract, altfel decât în conformitate cu condiţiile stipulate la Articolul 25 (“Sub-delegarea şi transfer”), orice operaţie realizată în alte condiţii fiind nulă de drept;
  7. să efectueze lucrările de întreţinere, modernizare, reparare şi/sau înlocuire a Bunurilor de Retur, conform Art. 17.1.4 din prezentul Contract;
  8. să contracteze şi să menţină pe toată Durata Contractului toate asigurările prevăzute la Articolul 22 (“Asigurări”) din prezentul Contract;
  9. să asigure existenţa personalului necesar pentru prestarea Serviciului cu caracter de continuitate şi să asigure conducerea operativă, mijloacele tehnice şi personalul de intervenţie în situaţii de urgenţă; Delegatul are obligația de a menţine pe întreaga durată a executării contractului un număr optim de angajați și de resurse, astfel încât să îi permită derularea în parametri optimi a serviciului delegat. Delegatul declara ca detine toate resursele necesare in vederea prestării conforme a serviciului pe întreaga durată contractuală, astfel că obligația instituită de prezentul articol nu va putea fundamenta o majorare a tarifelor de salubrizare (conform Ordinului nr. 109/2007 sau ca urmare a adoptării a unui alt act normativ similar aplicabil) decât în situații de excepție, care nu puteau fi prevăzute de Delegat la data depunerii ofertei sale financiare, în caz contrar riscul intervenirii unei astfel de împrejurări urmând a fi suportat integral de Delegat
  10. să pună la dispoziţia organizatorilor unor acţiuni de salubrizare, igienizare, iniţiate de către Delegatar sau organizaţii ne-guvernamentale, mijloace tehnice, utilaje specifice şi mijloace de transport aflate în dotare, în condiţiile recuperării de la organizator a cheltuielilor efectuate;
  11. să organizeze periodic campanii de informare si conştientizare a publicului privind colectarea separată a Deşeurilor conform cerinţelor Caietului de Sarcini şi să sprijine Delegatarul în campaniile proprii, organizate privind informarea Utilizatorilor privind colectarea selectivă a deşeurilor. Valoarea alocată anual pentru activităţi de informare și conștientizare a publicului nu trebuie să fie mai mică de **177.414** Lei; Delegatul va furniza Delegatarului/ADI trimestrial, până la data ultimei zile din luna ulterioară încheierii unui trimestru, Programul activităților de informare și conștientizare pe care urmează să îl implementeze, precum și informaţiile privind costurile aferente campaniilor de informare si conştientizare deja realizate, împreună cu documentele justificative;
  12. să plătească penalităţile contractuale în cuantumul prevăzut de prezentul Contract şi Anexele corespunzătoare, inclusiv costurilor de depozitare și a contribuţiei pentru economia circulară pentru cantităţile de deşeuri aferente neîndeplinirii indicatorilor de performanta, în caz de nerespectare a obligaţiilor sale contractuale şi a Indicatorilor de Performanţă;
  13. să realizeze toate investiţiile şi lucrările la infrastructura aferentă Serviciului, conform prevederilor prezentului Contract, în special ale Articolului 9 (“Obligaţiile de investiţii ale Delegatului”) şi ale Articolului 16 (“Prestarea Serviciului, graficul de operare şi întreţinerea bunurilor”), precum şi ale Anexei nr. 7 la prezentul Contract (“Programul de Investiţii”).
  14. să plătească redevenţa la valoarea prevăzută şi la termenul stabilit prin prezentul Contract, inclusiv toate obligațiile pecuniare ce derivă în cazul nerealizării obligațiilor contractuale;
  15. să preia de la Delegatar bunurile aferente realizării serviciilor delegate, pe baza procesului verbal de predare-primire, în condițiile detaliate la art. 3 din prezentul Contract; în cazul în care Delegatul refuză preluarea acestuia și predarea nu este realizată în termen de cel mult 14 zile de la data solicitării de către Delegatar de încheiere a procesului verbal de predare-primire, Delegatarul are posibilitatea de a rezilia prezentul contract cu efect imediat, prin simpla notificare a Delegatului, fără intervenția instanței și fără realizarea nici unei alte formalități. Delegatarul poate opta pentru aplicarea unor penalități de 0.1% din valoarea de inventar a bunurilor nepreluate pe zi de întârziere, până la preluarea efectivă a bunurilor de către Delegat și încheierea corelativă a procesului verbal menționat.
  16. să ia toate măsurile necesare privind Bunurile de Retur pentru menținerea acestora în stare optimă de funcționare, astfel încât, la încetarea contractului de delegare, să nu fie afectată capacitatea Delegatarului de a asigura serviciul ce a făcut obiectul delegării; toate neconformitatile bunurilor, sesizate la data returnarii acestora Delegatarului, sau pe parcursul executarii contractului vor fi remediate de Delegat pe cheltuiala proprie. Nereturnarea bunurilor în stare optimă de funcționare în termenul menționat atrage perceperea de către Delegatar a unor penalități contractuale în cuantum de 0,01%/ zi de întârziere din valoarea anuală a contractului, fără ca prin perceperea acestora să piardă dreptul de a obține repararea integrală a oricărui prejudiciu care i-a fost cauzat.
  17. să notifice în scris ADI cauzele de natură să conducă la reducerea activităţii şi măsurile ce se impun pentru asigurarea continuităţii activităţii. In acest sens, având în vedere transmiterea riscurilor activității derulate către Delegat, acesta urmează a suporta integral orice prejudicii cauzate Delegatarului prin reducerea sau încetarea activității, atunci când acestea periclitează derularea serviciului la parametri optimi.
  18. să depună toate diligențele în vederea menținerii tarifelor aferente activității derulate la un cuantum cât mai scăzut, astfel încât acestea să constituie prețuri accesibile pentru utilizatorii finali, urmând să supună aprobării Delegatarului solicitări de diminuare a tarifelor atunci când există orice circumstanță care atrage scăderea costurilor aferente derulării serviciului și sunt îndeplinite condițiile impuse de Ordinul ANRSC nr. 109/2007 în vederea modificării tarifelor
  19. să comunice reprezentanților ADI și ai unităților administrativ-teritoriale modul de alocare a pubelelor, respectiv a volumelor acestora pentru fiecare gospodărie beneficiară.

## ARTICOLUL 9 – OBLIGAŢIILE DE INVESTIŢII ALE DELEGATULUI

1. Delegatul se obligă să efectueze investiții conform Programului de Investiţii, ataşat ca Anexa nr. 7 la prezentul Contract, şi ţinând seama de prevederile de mai jos ale prezentului articol.
2. În special, Delegatul va realiza următoarele investiţii minime:
3. 36.832 pubele noi, nefolosite, de 60 l, pentru colectarea deșeurilor reziduale din mediul urban și rural, cu CIP-uri care să permită identificarea utilizatorului/locației, volumului și a frecvenței de colectare;
4. 10.008 pubele noi, nefolosite de 60 l, pentru colectarea deșeurilor biodegradabile din mediul urban, cu CIP-uri care să permită identificarea utilizatorului/locației, volumului și a frecvenței de colectare;
5. pentru colectarea deșeurilor reciclabile, delegatul va asigura un nr. de 1.498.399 buc/an saci de colectare (pt. hârtie/carton volum minim 120 l de culoare albastră, pt. plastic/metal volum minim 120 l de culoare galbenă) din care: pentru fracția de hârtie și carton 270.216 buc pentru zona urbană și 348.712 buc. pentru zona rurală, iar pentru fracția de metal și plastic 155.223 buc pentru zona urbană și 724.248 buc pentru zona rurală.
6. 14.611 unități de compostare noi nefolosite de capacitate minimă de 220 l.

De asemenea va pune la dispoziția serviciului

1. numărul necesar de autogunoiere pentru colectare, care vor fi dotate cu sistem GPS la care, ADI va avea acces on-line, non-stop, pentru urmarirea in timp real a traseului acestora și vor avea marcaj CE.
2. pentru activitatea de transfer a stației Reghin, delegatul va pune la dispoziție un încărcător frontal și autovehicule tip skip cu remorcă pentru transferul deșeurilor reciclabile la instalația de sortare.
3. Orice modificare la Programul de Investiţii, în măsura în care o astfel de modificare este permisă conform Legii aplicabile, nu va fi operată decât după aprobarea scrisă a propunerilor Delegatului de către ADI şi/sau de către Delegatar şi va fi inclusă în Programul de Investiţii prin act adiţional la prezentul Contract, semnat de toate Părţile.

# CAPITOLUL IV.

# EXECUTAREA CONTRACTULUI

## ARTICOLUL 10 – TARIFUL

1. Tariful pe care Delegatul are dreptul să îl aplice la Data de Începere a Contractului este următorul:
   * 1. pentru activitatea de colectare separată şi transport separat al Deșeurilor Municipale, cu excepția deşeurilor de hârtie, metal, plastic şi sticlă din deşeurile municipale, tariful aplicat va fi de .... lei/tonă, (fără TVA)
     2. pentru activitatea de colectare separată şi transport separat al Deșeurilor Municipale, de hârtie, metal, plastic şi sticlă din deşeurile municipale, tariful aplicat va fi de .... lei/tonă, (fără TVA)
     3. pentru activitatea de operare a statiei de transfer și transport la facilități, separat al Deșeurilor Municipale, cu excepția deşeurilor de hârtie, metal, plastic şi sticlă din deşeurile municipale tariful aplicat va fi de .... lei/tonă, (fără TVA)
     4. pentru activitatea de operare a statiei de transfer și transport la facilități, al Deșeurilor Municipale, de hârtie, metal, plastic şi sticlă din deşeurile municipale tariful aplicat va fi de .... lei/tonă, (fără TVA)
2. Tariful total aplicat de Delegat cu titlul de plată pentru Serviciul prestat va consta în tarifele prevăzute la alin. (1) lit. a) - d) din prezentul Articol, deoarece Delegatul nu va plăti tarife aferente activităţilor de sortare, compostare, tratare, neutralizare, valorificare materială şi Valorificare Energetică sau eliminare şi depozitare la Depozit.Tarifele vor putea fi modificate sau ajustate în conformitate cu metodologia aplicabilă, adoptată de Autoritatea de Reglementare. Ajustarea se poate face la solicitarea scrisă a Delegatului, transmisă cu minim 60 de zile înainte de data indexării. Data la care intră în vigoare tarifele indexate este data de 1 ianuarie a fiecărui an. Prima solicitare de ajustare a tarifului din iniţiativa Delegatului nu poate fi realizată în primele 12 luni de la Data de Începere a contractului. Modificările tarifelor percepute populației nu pot duce la depășirea limitei de suportabilitate din partea populaţiei.
3. Modificarea şi ajustarea tarifului se aprobă de Delegatar/ ADI în baza mandatului prealabil special acordat în acest sens de către Delegatar prin hotărâri AGA.
4. Tarifele aprobate trebuie să conducă la atingerea următoarelor obiective:

a) asigurarea prestării Serviciului la nivelurile de cantitate și calitate, precum şi în conformitate cu Indicatorii de Performanţă stabiliţi prin Caietul de Sarcini al Serviciului, Regulamentul Serviciului şi prin prezentul Contract;

b) realizarea unui raport calitate-cost cât mai bun pentru Serviciul prestat;

c) asigurarea funcţionării eficiente a Serviciului şi a exploatării bunurilor aparţinând domeniului public şi privat al Delegatarului, afectate Serviciului de salubrizare, precum şi asigurarea protecţiei mediului.

1. Contravaloarea Serviciului prestat pe Aria Delegării, se facturează lunar de către Delegat, direct către UAT, pe baza avizului ADI. Avizul ADI are în vedere:

- analiza și verificarea documentelor justificative (ex: bonuri de cântar, formular Anexa 3 de încărcare-descărcare deșeuri nepericuloase, precum și alte documente de natură să asigure trasabilitatea deșeurilor, documente aferente încredințării spre reciclare a deşeurilor din sticlă, inclusiv veniturile care vor fi/sunt obținute, determinarea reducerii contravalorii facturii urmare a încredințării spre valorificare a deșeurilor din sticlă) ale serviciului de salubrizare prestat, în baza cărora se va realiza certificarea cantităților deșeurilor municipale colectate și transportate în cadrul contractului de delegare zonal;

- monitorizarea gradului de atingere a parametrilor cantitativi și calitativi aferenți serviciului de salubrizare prestat în luna respectivă.

1. Pentru determinarea cantităților acceptate la facturare se vor avea în vedere cantitățile efectiv transportate la facilitățile de tratare/eliminare finală – la TMB Sânpaul și SSCT Cristești.
2. Delegatul va înainta către ADI, în termen de 3 zile de la finalul lunii, documentele justificative ale serviciului de salubrizare prestat (ex: bonuri de cântar, formular Anexa 3 de încărcare-descărcare deșeuri nepericuloase, precum și alte documente de natură să asigure trasabilitatea deșeurilor și acoperirea costurilor de către OIREP-uri) a căror conformitate va fi evaluată de către ADI. Sub condiția primirii, analizării și verificării acestor documente, în termen de cel mult 10 zile de la înregistrarea tuturor documentelor necesare analizei, ADI va emite avizul în cauză.

Factura pentru serviciile furnizate/prestate va fi emisă numai după avizul ADI, cu luarea în considerare a veniturilor obținute din încredințarea spre reciclare a deșeurilor din sticlă și transmisă către UAT-urile care au calitatea de Delegatar, însoțită de documentele justificative ale serviciului de salubrizare prestat, comunicarea acesteia realizându-se și înspre știința ADI. UAT-urile beneficiare sunt obligate să achite facturile reprezentând contravaloarea serviciilor furnizate/prestate în termenul de scadenţă de 15 (cincisprezece) zile de la data emiterii facturilor către UAT-urile destinatare; Delegatul are obligația de a comunica factura în termen de 3 zile de la emitere către UAT-urile destinatare.

1. Plata pentru prestarea serviciului de operare a stației de transfer se va face în funcție de cantitățile care sunt transportate din stația de transfer și îndeplinesc criteriile de acceptanță a infrastructurilor de sortare/tratare/eliminare.

**(7)** Soluţionarea oricăror dispute legate de Tarif se face conform prevederilor Articolului 52 („Legea aplicabilă şi soluţionarea litigiilor”) din prezentul Contract. Până la soluţionare vor fi aplicate Tarifele în vigoare, iar în urma soluţionării disputei noile Tarife vor intra în vigoare în luna imediat următoare aprobării lor de către Delegatar/aprobării lor potrivit Legii/ prin hotărâre AGA.

**ARTICOLUL 11 -** **REDEVENŢA**

**(1)** Pentru fiecare An Contractual Delegatul va plăti Județului Mureș o Redevenţă în suma de **488.269,55 lei** pentru activitatea de colectare și **41.733,01 lei** pentru activitatea de operare a stației de transfer Reghin.

**(2)** Redevenţa devine exigibilă de la Data de Începere a Contractului şi va fi plătită în tranșe lunare în contul notificat de ADI, pana la data de 15 ale primei lunii următoare.

**(3)** În cazul în care Delegatul nu efectuează plata redevenţei datorată Delegatarului în termenul prevăzut la alin. (2), Delegatul va plăti penalităţi de întârziere în cuantum de 0,01 % din suma datorată pentru fiecare zi de întârziere, cuantumul total al penalităţilor neputând depăşi suma datorată cu titlu de redevenţă. Delegatul este de drept în întârziere pentru obligaţia de a plăti redevenţa în termenele reglementate la alin. (2), penalităţile de întârziere fiind datorate fără a fi necesare formalităţi suplimentare.

**(4)** Neplata integrală a oricărei tranşe datorate cu titlu de redevenţă de către Delegat în termen de 30 (treizeci) de Zile de la data scadenței tranşei respective, conform alin. (2), conferă Delegatarului dreptul de a considera Contractul reziliat de plin drept fără a fi nevoie de nicio altă formalitate sau de intervenţia unei instanţe judecătoreşti, rezilierea operând de drept prin simpla notificare a Delegatului, la data transmiterii notificării de reziliere. În situaţia rezilierii Contractului potrivit prezentului alineat, Delegatul va datora daune interese egale cu Redevenţa care ar fi fost datorată până la Data Încetării Contractului. Delegatul este de drept în întârziere pentru plata daunelor interese amintite la data operării rezilierii potrivit prezentului alineat, fără a fi necesară intervenţia instanţei sau alte formalităţi suplimentare. Pentru claritate, părţile stabilesc că în măsura în care Delegatarul îşi va exercita dreptul de reziliere potrivit prezentului alineat, Delegatul va datora şi penalităţile de întârziere calculate potrivit alin. (3) până la data operării rezilierii, precum şi daunele interese anterior amintite echivalente cu Redevenţa care ar fi fost datorată până la Data Încetării Contractului.

**(5)** Fără a afecta drepturile Delegatarului prevăzute la alin. (3) şi (4), în cazul în care Delegatul nu îndeplineşte/îndeplineşte doar parţial sau neconform sau cu întârziere obligaţia de achitare a redevenţei, Delegatarul este îndreptăţit să execute Garanţia de Bună Execuţie pentru încasarea sumei datorată cu titlu de redevenţă şi penalităţi de întârziere aferente redevenţei. În cazul executării Garanţiei de Bună Execuţie potrivit prezentului alineat, Delegatul are obligaţia de a reconstitui/reface/suplimenta Garanţia de Bună Execuţie în condiţiile prevăzute la art. 21 din prezentul Contract.

**(6)** Prin prezentul Contract nu sunt acceptate plăţi parţiale. În cazul efectuării unei astfel de plăţi parţiale, Delegatarul va fi îndreptăţit să considere plata ca fiind neefectuată, devenind astfel incidente prevederile alin. (3), (4) şi (5) ale prezentului Articol.

**(7)** Momentul efectuării plăţii se consideră a fi ziua în care contul Delegatarului este creditat cu suma reprezentând tranșa de plată.

**(8)** Cuantumul redevenţei se va actualiza anual cu indicele prețurilor de consum (IPC) comunicat de Institutul Naţional de Statistică și va constitui o sursă de alimentare a Fondului IID.

**(9)** Sumele primite de către Delegatar ca penalităţi pentru neplata în termen a redevenței vor constitui o sursă de alimentare a Fondului IID.

## ARTICOLUL 12 – INDICATORII DE PERFORMANŢĂ

1. Delegatul va presta Serviciul astfel încât să asigure îndeplinirea Indicatorilor de Performanţă, prevăzuţi în Anexa nr. 8 („Indicatorii de Performanţă”) la Contract.
2. Pentru nerespectarea indicatorilor de performanţă, Delegatul va suporta penalităţile prevăzute în Anexa 8 a Contractului. Perceperea acestor penalităţi nu înlătură dreptul Delegatarului de a aplica orice alte sancţiuni aplicabile pentru nerespectarea indicatorilor de performanţă potrivit prevederilor prezentului Contract şi a anexelor sale sau potrivit prevederilor legale aplicabile şi nu înlătură nicio altă obligaţie de plată a Delegatului care decurge din nerespectarea indicatorilor de performanţă şi revine Delegatului potrivit prevederilor legale aplicabile.
3. Sumele datorate de către Delegat ca penalităţi pentru neatingerea indicatorilor de performantă se plătesc Județului Mureș și vor constitui o sursă de alimentare a Fondului IID, potrivit prevederilor art. 17 alin.(5) lit.g din OUG 92/2021.

## ARTICOLUL 13 – MONITORIZAREA CONTRACTULUI

1. Respectarea şi îndeplinirea de către Delegat a Indicatorilor de Performanţă şi în general a tuturor obligaţiilor stabilite prin prezentul Contract vor fi monitorizate de Delegatar prin intermediul ADI în baza mandatului acordat acesteia prin statutul său şi conform termenilor şi condiţiilor stipulate de prezentul Articol.
2. ADI va informa în prealabil Delegatul asupra intenției de a verifica respectarea Indicatorilor de Performanță sau de a efectua o inspecţie pentru verificarea îndeplinirii obligaţiilor contractuale şi va stabili data cea mai bună pentru efectuarea verificărilor. Aceasta nu va fi totuşi înțeleasă însă ca o limitare a drepturilor și capacității Delegatarului şi/sau ADI de a-și aduce la îndeplinire îndatoririle și în particular dreptul său de a efectua, din când în când, inspecții aleatorii și/sau inopinate privind orice aspecte legate de Serviciu.
3. La sfârşitul fiecărei Perioade de Monitorizare, ADI va întocmi un “Raport de monitorizare” pe care îl va transmite Delegatului, în termen de 15 zile de la încheierea Perioadei de Monitorizare. Acest raport va stabili măsurile de conformare pe care Delegatul trebuie să le adopte, într-un termen care nu poate fi mai mare de 30 de zile. Lipsa unui răspuns din partea Delegatului, după 10 zile de la data primirii Raportului de monitorizare de către Delegat va însemna asumarea realizării măsurilor de conformare în termenul stabilit de Raportul de monitorizare.
4. După primirea Raportului de monitorizare, Delegatul poate prezenta Delegatarului/ADI propunerile sale de îmbunătăţire a activității pentru a se conforma Contractului, inclusiv Indicatorilor de Performanță, transmiţând aceste propuneri în termen de 15 Zile de la data primirii Raportului de monitorizare. Propunerile de îmbunătățire a activității vor:
5. explica măsurile pe care Delegatul intenţionează să le ia pentru a-şi îmbunătăţi activitatea in scopul conformării cu Contractul, inclusiv cu nivelul Indicatorilor de Performanţă;
6. prevedea o dată până la care nivelul Indicatorului de Performanţă va fi atins, atunci când obiectul măsurilor este un anumit Indicator de Performanţă.
7. Delegatul va ţine şi va păstra în bună stare toate înregistrările rezultatelor, evenimentelor şi incidentelor, în detaliu, care au legătură sau sunt necesare a fi colectate pentru Indicatorii de Performanţă.
8. Toate bazele de date şi tabelele centralizatoare trebuie păstrate în format electronic şi actualizate periodic. Copii în format electronic trebuie furnizate către Delegatar şi/sau ADI la cerere în termen de 3 zile de la solicitare.
9. Delegatul va raporta lunar/săptămânal Delegatarului/ADI următoarele:
   1. cantitatea de Deșeuri Municipale colectate de pe raza fiecărei unităţi administrativ-teritoriale care formează Delegatarul, defalcat pe surse (Utilizatori Casnici şi Utilizatori Non-Casnici) şi pe categorii de Deșeuri (lunar);
   2. cantitatea de Deșeuri predată operatorilor care desfăşoară activităţi de tratare a Deșeurilor, pe fiecare tip de Deșeuri; (lunar)
   3. înregistrări ale activităţii zilnice de prestare a Serviciului pentru fiecare traseu de colectare (săptămânal).

In sensul prezentului alineat “lunar” va fi interpretat prin aceea că Delegatul trebuie să furnizeze înainte de sfârşitul primei săptămâni din lună informaţiile referitoare la luna precedentă, iar “săptămânal” va fi intepretat în sensul că Delegatul trebuie să furnizeze cel târziu în prima zi a săptămânii informaţiiile referitoare la săptămâna precedentă

1. Delegatul va raporta trimestrial Delegatarului/ADI performanţa realizată în ceea ce priveşte respectarea Indicatorilor de Performanţă stabiliţi pe o bază trimestrială, după caz. In sensul prezentului alineat “trimestrial” va fi interpretat prin aceea că Delegatul trebuie să furnizeze înainte de sfârşitul primei luni din trimestru (perioada de trei luni) informaţiile referitoare la trimestrul precedent.
2. Delegatul va raporta anual/semestrial Delegatarului/ADI, următoarele:
3. rezultatele măsurătorilor privind compoziţia Deșeurilor Municipale colectate (semestrial);
4. informaţii privind: numărul total de personal angajat; numărul total al zilelor lucrate; consumul total de combustibil pe vehicul pe lună pentru fiecare flux de colectare (ex.: Deșeuri Municipale, Bio-deșeuri, etc.); numărul total de kilometri/vehicul pe lună pentru fiecare flux de colectare (ex.: Deșeuri Municipale, Bio-deșeuri, etc.) (anual);
5. informaţii privind: eficienţa colectării privind: % de Utilizatori Casnici de la care nu au fost colectate Deșeuri; % din colectările planificate nu au fost realizate (colectările omise) dar au fost remediate în maxim 24 ore; % din colectările de la Utilizatori Non-Casnici care nu au fost realizate în termen de 24 ore; cantitatea de Deșeuri Municipale abandonate ca procentaj din cantitatea totală de Deșeuri Municipale colectate (anual);
6. performanţa realizată în ceea ce priveşte respectarea Indicatorilor de Performanţă stabiliţi pe o bază anuală, după caz (anual).

In sensul prezentului alineat “anual” va fi interpretat prin aceea că Delegatul trebuie să furnizeze înainte de sfârşitul primei luni a unui An Contractual informaţiile referitoare la Anul Contractual precedent, iar “semestrial” va fi interpretat în sensul că Delegatul trebuie să furnizeze înainte de sfârşitul primei luni din semestru (perioada de şase luni) informaţiile referitoare la semestrul precedent.

1. Delegatul va raporta date şi informaţii Autorităţii Competente de protecție a mediului (datele şi informaţiile specifice activităţii, inclusiv chestionarele din anchetele statistice naționale) şi va raporta Autorităţii de Reglementare cantitatea de Deșeuri predată operatorilor care desfăşoară activităţi de tratare a Deșeurilor, pe fiecare tip de Deșeuri.
2. De asemenea, Delegatul va prezenta, la începutul fiecărui An Contractual, către ADI, dovezi:
3. de plata a impozitelor, taxelor şi contribuțiilor, precum şi a primelor de asigurări;
4. de înmatriculare a vehiculelor,
5. de control tehnic al vehiculelor şi de încadrare în normele de control al emisiilor,
6. de deţinere a tuturor Autorizaţiilor valabile.

## ARTICOLUL 14 – FLUXUL DEȘEURILOR

1. Delegatul va transporta Deșeurile colectate conform anexei 3 la caietul de sarcini
2. Deșeurile colectate trebuie predate instalaţiei expres specificate în Anexa 3 a caietului de sarcini pentru fiecare categorie de Deșeuri. Delegatul va respecta condițiile specifice pentru fiecare instalaţie.
3. Delegatul va fi familiarizat cu criteriile de acceptare a Deșeurilor la fiecare instalaţie unde predă Deșeurile colectate separat şi se va asigura, printr-o inspecţie vizuală, că Deșeurile colectate sunt conforme cu aceste criterii. In cazul colectării „din poartă în poartă” de la gospodării individuale şi al colectării de la utilizatorii Non-Casnici, Delegatul poate refuza să preia Deșeurile din acele recipiente care, în urma inspecţiei vizuale, sunt considerate neconforme cu criteriile de acceptare ale instalaţiei căreia îi sunt destinate respectivele Deșeuri, situaţie în care se va înştiinţa în scris utilizatorul, şi se va înscrie o menţiune în sistemul electronic de înregistrare cu următoarele elemente: data, locul şi ora constatării; numele, prenumele/denumirea şi adresa/sediul utilizatorului; descrierea situaţiei constatate şi a motivului neridicării deşeurilor. Delegatul are obligatia de a furniza în orice moment, în termen de 1 o zi lucrătoare de la solicitare, către ADI, dovada înregistrării în sistemul electronic a menţiunilor anterior enumerate, precum şi dovada înştiinţării utilizatorului cu privire la situaţia constatată..
4. Este interzis Delegatului să încredinţeze la depozitare fracţia valorificabilă de Deșeuri colectată separat la sursă.
5. În cazul în care deșeurile colectate de către delegat nu îndeplinesc criteriile de acceptare pentru instalațiile cărora le-au fost destinate, transportul deșeurilor către instalația adecvată va fi efectuată de către delegat pe costuri proprii în maxim 24 de ore.

## ARTICOLUL 15 - COLECTAREA SEPARATĂ

1. Deșeurile Reciclabile vor fi colectate separat în următoarele 3 fracţii: hârtie și carton, plastic și metale, sticlă, în conformitate cu Anexa nr. 2.
2. Delegatul va colecta de asemenea separat Deșeurile Verzi, și pe cele reziduale și biodegradabile, fără însă a colecta deșeurile biodegradabile de la populație din mediul rural, care deține compostoare conform Anexei nr. 2.
3. Atunci când mai multe fracţii de Deșeuri sunt colectate simultan, Delegatul va asigura ca vehiculele de colectare să fie echipate cu un anumit număr de camere separate sau va asigura mașini distincte de colectare a fiecărei fracții, conform cerințelor caietului de sarcini.
4. Delegatul este responsabil pentru determinarea compoziţiei semestriale de Deșeuri Municipale colectate. Aceste determinări vor fi efectuate în conformitate cu prevederile Legii în vigoare, urmând ca rezultatele determinării compoziției să fie transmise în format scris sau electronic către ADI în conformitate cu prevederile art. 13.

## 

## ARTICOLUL 16 – PRESTAREA SERVICIULUI, GRAFICUL DE OPERARE ŞI ÎNTREŢINEREA BUNURILOR

1. Delegatul se obligă să execute Serviciul în conformitate cu termenele/intervalele stabilite în Regulamentul Serviciului (Anexa nr. 1 la prezentul Contract), precum şi în Programul de Operare din prezenta Clauză şi din Caietul de Sarcini al Serviciului (Anexa nr. 2 la prezentul Contract).
2. Delegatul va colecta şi va transporta Deșeurile Municipale de pe raza tuturor unităţilor administrativ-teritoriale din Aria Delegării. Orice modificări ale modalităţii de colectare şi transport va fi posibilă doar cu aprobarea Delegatarului/ADI, exprimată din hotărâre a autorităţii deliberative / a adunării generale a ADI şi, după caz, cu modificarea prezentului Contract.
3. Delegatul se obligă să supravegheze prestarea Serviciului, să asigure resursele umane, materialele, instalaţiile, echipamentele şi alte resurse, fie de natură provizorie, fie definitivă, cerute pentru îndeplinirea Contractului, în măsura în care necesitatea asigurării acestora este prevăzută în Contract, în Caietul de Sarcini al Serviciului sau se poate deduce în mod rezonabil din acestea.
4. Delegatarul are dreptul de a verifica oricând modul de prestare a Serviciului pentru a stabili conformitatea acestuia cu prevederile din propunerea tehnică inclusă în Oferta din Documentaţia de Atribuire, cu Caietul de Sarcini şi /sau cu Regulamentul Serviciului.
5. Verificările vor fi efectuate de către Delegatar prin reprezentanţii săi împuterniciţi sau prin intermediul ADI. Delegatarul / ADI are obligaţia de a notifica în scris Delegatului, identitatea persoanelor împuternicite pentru acest scop.
6. Colectarea fiecărei fracții de Deșeuri (Deșeuri Reciclabile uscate, Bio-deșeuri, Deșeuri reziduale colectate etc.) va fi efectuată în aceeași zi din săptămână, conform graficului de colectare prezentat în Oferta tehnică a Delegatului. Colectările obișnuite vor avea loc conform Caietului de Sarcini al Serviciului (Anexa nr. 2 la prezentul Contract), cu excepția cazului când se convine altfel.
7. Pentru colectarea „din poartă în poartă”, precum şi pentru colectarea „în punctele de colectare” (respectiv colectările din zonele de blocuri şi de la punctele de colectare), frecvenţa minimă de colectare va fi cea prevăzută în Caietul de Sarcini al Serviciului (Anexa nr. 2 la prezentul Contract).
8. Delegatul trebuie să colecteze Deșeurile abandonate, conform Legii, Contractului şi anexelor acestuia, şi la cererea Delegatarului/ADI trebuie să colecteze de asemenea şi Deșeurile provenind de la evenimente speciale conform Legii, Contractului şi anexelor acestuia.
9. Delegatul va furniza Utilizatorilor mijloacele necesare pentru colectarea separată, prevăzute ca investiții în sarcina sa, în conformitate cu prevederile caietului de sarcini.
10. Delegatul va verifica starea tehnică a echipamentelor de pre-colectare şi le va înlocui pe cele care prezintă defecţiuni sau neetanşeităţi în maximum 24 de ore de la sesizare. În cazul colectării „din poarta în poartă”, Delegatul va înlocui orice recipient deteriorat de către angajații săi. În cazul colectării „în punctele de colectare”, Delegatul va înlocui toate containerele deteriorate.
11. Delegatul va avea un număr suficient de mare de vehicule şi echipamente adecvate, eficiente şi în stare bună de funcționare pentru colectarea Deșeurilor, precum şi personal cu calificarea corespunzătoare pentru operarea acestora, conform Programului de Investiţii şi Caietului de Sarcini al Serviciului, anexate la prezentul Contract.
12. În cazul unei defecțiuni la un vehicul, Delegatul se va asigura imediat că este utilizat un alt vehicul adecvat.
13. Delegatul se va asigura că colectarea Deșeurilor din orice recipient nedescărcat la data la care era prevăzută colectarea, se va efectua în maxim 24 de ore de la data respectivă. Nu se va efectua nicio plata suplimentară către Delegat pentru colectarea Deșeurilor din recipiente nedescărcate la data prevăzută pentru colectare.
14. Delegatul va folosi traseele cele mai scurte şi/sau cu cel mai redus risc pentru sănătatea populaţiei şi pentru mediu; Delegatul va elabora un plan detaliat privind rutele de transport pentru colectare, care va fi comunicat ADI şi rutele comunicate nu vor putea fi modificate decât cu acceptul scris prealabil al Delegatarului/ADI.
15. Delegatul va elabora şi va implementa planuri anuale (respectiv pentru fiecare An Contractual) de revizii şi reparaţii pentru utilajele de transport, executate cu forţe proprii şi cu terţi.
16. Delegatul va ţine evidenţa orelor de funcţionare a vehiculelor.
17. Delegatul va deţine toate documentele necesare de însoţire a Deşeurilor transportate, din care să rezulte sursa Deșeurilor respective, destinatarul, tipurile de Deşeuri, locul de încărcare, locul de destinaţie şi, după caz, cantitatea de Deşeuri transportate şi codificarea acestora conform normelor aplicabile.
18. Delegatul nu va abandona Deşeuri pe traseu şi va ridica în totalitate Deșeurile generate de Utilizatori sau pe cele existente pe traseul de colectare şi transport, cu excepţia celor periculoase care nu sunt amestecate în Deşeurile Municipale.

**ARTICOLUL 17 – BUNURILE UTILIZATE ÎN DERULAREA CONTRACTULUI**

Categoriile de bunuri ce vor fi utilizate de către Delegat în derularea Contractului sunt următoarele:

# 17.1. Bunurile de Retur

# 17.1.1. Acestea sunt:

# bunurile Delegatarului puse la dispoziţia Delegatului pe întreaga Durată a Contractului, în scopul prestării Serviciului. Acestea sunt şi rămân în proprietatea Delegatarului pe întreaga Durată a Contractului. Delegatul primeşte posesia şi dreptul de folosinţă asupra acestor bunuri, pe întreaga durată a Contractului.

# bunurile rezultate din investiţiile prevăzute de prezentul Contract în sarcina Delegatului, acestea rămân proprietatea Delegatului pe întreaga Durată a executării Contractului.

# 17.1.2. Inventarul Bunurilor de Retur existente la Data Semnării Contractului va fi prevăzut în Anexa nr. 4 la prezentul Contract. Pentru Bunurile de Retur prevăzute la art. 17.1.1. lit. a) de mai sus se încheie un proces-verbal de predare-primire între Delegat şi Delegatar, care constituie Anexa nr. 5 la prezentul Contract. În situaţia în care pe parcursul executării Contractului Delegatarul investeşte în Bunuri de Retur noi de natura celor prevăzute la art. 17.1.1. lit. a), de mai sus acestea vor fi puse la dispoziţia Delegatului, iar Anexele nr. 4 şi nr. 5 vor fi actualizate corespunzător.

# Bunurile de Retur, proprietate publică sunt supuse inventarierii anuale şi se evidenţiază distinct în patrimoniul Delegatului.

# 17.1.3. Toate Bunurile de Retur revin de drept Delegatarului, la încetarea Contractului din orice cauză, libere de orice sarcini sau obligaţii şi gratuit, în stare bună şi care permite exploatarea lor în continuare. Excepţie de la regula transferului cu titlu gratuit fac doar acele bunuri realizate prin investiţii prevăzute în prezentul Contract în sarcina Delegatului, bunuri care în situaţia încetării Contractului înainte de termen (cu exceptia ipotezei incetarii contractului prin reziliere din culpa Delegatului) revin Delegatarului cu plata de către acesta a valorii neamortizate a respectivelor bunuri.

# 17.1.4. Delegatul are obligaţia de a efectua lucrări de întreţinere, modernizare, reparare şi/sau înlocuire a Bunurilor de Retur pe Durata Contractului, conform Caietului de Sarcini al Serviciului (Anexa nr. 2 la prezentul Contract). Delegatul se va asigura că toate Bunurile de Retur sunt exploatate, întreţinute şi asigurate în conformitate cu instrucţiunile de fabricaţie şi că sunt folosite conform normelor de siguranţă.

17.1.5. Investiţiile făcute pentru înlocuirea Bunurilor de Retur deteriorate sau furate si care sunt realizate din fonduri proprii ale Delegatului, rămân în proprietatea sa pe toată Durata Contractului şi revin de drept, la Data Încetării Contractului, gratuit şi libere de orice sarcini şi obligaţii, Delegatarului, fiind integrate domeniului public.

17.1.6. Investiţiile realizate de Delegat din fonduri proprii pentru reabilitarea, modernizarea şi dezvoltarea Bunurilor de Retur, se vor amortiza de către acesta pe Durata Contractului.

17.1.7. Delegatul nu va folosi nicio parte a unui bun sau a spaţiilor de lucru pentru care a fost acordat dreptul de folosință, în alt scop decât prestarea Serviciului, fără aprobarea scrisă şi prealabilă a Delegatarului care este proprietarul respectivului bun/spaţiu

17.1.8. Delegatului îi este interzis să constituie garanţii reale asupra oricărui element aferent Bunurilor de Retur.

17.1.9. Delegatul nu poate închiria sau ceda sau transmite în orice altă manieră, sub nicio formă juridică, folosinţa Bunurilor de Retur şi elementelor lor componente.

17.1.10. Delegatul este obligat să exploateze şi să întreţină Bunurile Delegatarului, cu diligenţa unui bun proprietar.

17.1.11. Pentru casarea Bunurilor de Retur din categoria celor descrise la Art. 17.1.1 lit. a) – mijloace fixe sau bunuri de inventar, pe care Delegatarul le-a pus la dispoziție Delegatului, Părţile au obligaţia de a aplica la timp procedurile legale pentru casarea bunurilor publice. În acest sens, Delegatul are obligația de a propune Delegatarului scoaterea din funcţiune/ uz a mijloacelor fixe/bunurilor de inventar aparţinând patrimoniului delegat în baza Legii în vigoare si să întreprindă toate măsurile pentru înlocuirea bunurilor, în așa fel încât să se păstreze capacitatea de a realiza serviciul public delegat conform prevederilor prezentului Contract.

# 17.1.12. Delegatul va permite accesul reprezentanţilor Delegatarului şi/sau al ADI în spaţiile/clădirile utilizate în executarea prezentului Contract, pentru a-şi putea exercita drepturile de monitorizare în conformitate cu prevederile Contractului.

**17.2. Bunuri de Preluare, a căror listă indicativă (generică) este prevăzută în Anexa nr.6 la prezentul Contract.**

17.2.1. La încetarea prezentul Contract din orice cauză, Delegatarul are dreptul de a dobândi Bunurile de Preluare, cu plata unei sume de bani egală cu valoarea contabila actualizată neamortizată stabilită de comun acord sau de un evaluator independent, desemnat de Părţi.

17.2.2. În termen de cel mult 15 (cincisprezece) Zile de la Data Încetării, Delegatarul va notifica Delegatului care sunt Bunurile de Preluare pe care doreşte să le dobândească.

17.2.3. Delegatul va transfera proprietatea şi posesia asupra Bunurilor de Preluare către Delegatar, libere de orice sarcini sau obligații, în stare bună şi care permite exploatarea lor în continuare, după primirea plăţii valorii acestora stabilită conform Art. 17.2.1 de mai sus.

# 17.3. Bunuri Proprii care aparţin Delegatului şi nu vor fi transferate Delegatarului la încetarea Contractului. Delegatul are drepturi depline de a dobândi, înstrăina, greva cu sarcini sau de a dispune în orice alt mod de Bunurile Proprii.

## ARTICOLUL 18 – FURNIZAREA/PRESTAREA SERVICIULUI ÎN RELAŢIA CU UTILIZATORII

1. Delegatul va încheia contracte individuale de furnizare/prestare de servicii cu următoarele categorii de Utilizatori şi pentru următoarele tipuri de Deșeuri :

- Utilizatori casnici și non-casnici în cazul colectărilor ocazionale și serviciilor suplimentare, plata în acest caz efectuându-se în mod direct de către utilizator Delegatului pe baza tarifelor aprobate de Delegatar

- Utilizatori casnici și non casnici în cazul colectărilor “la cerere” a deșeurilor voluminoase, plata în acest caz efectuându-se în mod direct de către utilizator Delegatului pe baza tarifelor aprobate de Delegatar

- Delegatul va încheia aceste contracte în cel mult 10 (zece) Zile de la primirea oricărei solicitări în acest sens de la Utilizator care se încadrează într-una dintre categoriile menţionate la alineatul de mai sus din punct de vedere al categoriilor de Utilizatori şi al tipurilor de Deșeuri generate.

1. Daca, din motive de orice natura, Delegatul nu poate colecta Deșeurile de pe o proprietate, rezidenții/ proprietarii vor fi informați printr-un mesaj scris lăsat la respectiva proprietate, indicând motivul, indiferent dacă Serviciul este furnizat de către Delegatul acelui Utilizator pe baza unui contract individual de prestări servicii astfel cum este descris mai sus sau pe baza termenilor generali de furnizare/prestare a Serviciului stipulaţi de prezentul Contract.
2. Încheierea contractelor de prestări servicii cu utilizatorii prevăzuți la alin. (1) este o obligație de rezultat a Delegatului, care va realiza toate demersurile care se impun în acest sens. Nerealizarea acestei obligatii de rezultat constituie o circumstanță a riscurilor de operare, transmise prin prezentul Contract Delegatului. Plata contravalorii serviciului de salubrizare de către utilizatorii care beneficiază de serviciu pe bază de contract se va face în condițiile stabilite prin contractele încheiate cu acești utilizatori. Delegatul este obligat ca pentru acei utilizatori care nu au îndeplinit obligațiile contractuale de plată care le revin, să realizeze demersurile judiciare care se impun în vederea achitării sumelor restante. Neîndeplinirea acestei obligații a Delegatului, îndeplinirea defectuoasă a acesteia sau obținerea unor soluții nefavorabile în instanță nu va putea fi imputată Delegatarului ca o circumstanță care atrage obligația acestuia de a achita Delegatului contravaloarea respectivelor servicii și nici nu va putea constitui temei pentru o cerere de modificare a tarifelor de salubrizare, riscul recuperării acestor sume fiind suportat integral de către Delegat.

## ARTICOLUL 19 – MĂSURILE DE SĂNĂTATE ŞI SECURITATE ÎN MUNCĂ

1. Delegatul va revizui planul său intern de sănătate şi securitate în muncă, ori de câte ori va fi necesar şi ori de câte ori se vor face schimbări ale practicilor de exploatare, se vor introduce utilaje şi echipamente noi, etc. şi va prezenta Delegatarului/ ADI documentul revizuit.
2. Delegatul va avea în vedere sănătatea şi securitatea în muncă pentru toate persoanele implicate în prestarea Serviciului şi va menţine toate amplasamentele, clădirile, instalaţiile, vehiculele şi utilajele (în măsura în care acestea se află sub controlul său) într-o stare de funcţionare corespunzătoare pentru evitarea pericolului, va întreţine, pe cheltuială proprie, instalaţia de iluminare, elementele de protecţie, semnele de avertizare şi va urmări amplasarea şi instalarea acestora ori de câte ori va fi necesar, sau la solicitarea Delegatarului sau a ADI sau la solicitarea oricărei Autorităţi Competente, în domeniul protecţiei, securităţii şi sănătăţii populaţiei. Delegatul poartă exclusiv întreaga răspundere pentru orice prejudicii cauzate prin nerespectarea obligaţiilor sale legale sau contractuale privind sănătatea şi securitatea în muncă.

## ARTICOLUL 20 – ASPECTE DE PROTECŢIA MEDIULUI, ÎMPĂRŢIREA RESPONSABILITĂŢILOR DE MEDIU ÎNTRE PĂRŢI

1. De la Data de Începere a Contractului, Delegatul va fi răspunzător de orice încălcare a prevederilor oricărei Legi referitoare la mediul înconjurător, care apare sau a avut loc după această dată.
2. Delegatul nu va putea fi ţinut responsabil de nici un act, omisiune, fapt sau activitate a Delegatarului, ale căror cauze sunt anterioare Datei de Începere a Contractului şi au avut ca rezultat o încălcare sau nerespectare a prevederilor oricărei Legi privind mediul înconjurător. Delegatarul se obligă să-l despăgubească pe Delegat pentru orice astfel de răspundere legată de mediul înconjurător.

## ARTICOLUL 21 – GARANŢIA DE BUNĂ EXECUŢIE

1. Delegatul va constitui, pe propriul său cost în termen de 5 zile lucrătoare de la Data Semnării Contractului şi va menţine în vigoare Garanția de Bună Execuție în favoarea ADI pe toată Durata Contractului și ulterior, pe durata întregii perioade în care Delegatarul/ADI este îndreptățit să formuleze pretenții asupra Garanției de Bună Execuție potrivit prevederilor prezentului articol, în cuantum de **10 (zece)%** din valoarea totală a contractului, fara TVA.
2. Garanţia de garanţia de bună execuţie trebuie să fie irevocabilă, necondiţionată şi se constituie prin:

a) virament bancar;

b) instrumente de garantare emise în condiţiile legii, astfel:

*(i) scrisori de garanţie emise de instituţii de credit bancare sau de instituţii financiare nebancare din România sau din alt stat;*

*(ii) asigurări de garanţii emise:*

*- fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;*

*- fie de societăţi de asigurare din state terţe prin sucursale autorizate în România de către Autoritatea de Supraveghere Financiară;*

c) prin reţineri succesive din sumele datorate pentru facturi parţiale;

d) prin combinarea a două sau mai multe dintre modalităţile de constituire prevăzute la lit. a) - c)

1. Garanţia de Bună execuţie devine Anexa nr. 10 („Garanţia de Bună Execuţie”) la prezentul Contract.
2. Pentru evitarea oricărui dubiu, constituirea Garanției de Bună Execuție nu reduce şi nu limitează în niciun fel responsabilitatea Delegatului în legătură cu obligațiile care-i revin conform Contractului și nu împiedică Delegatarul sau ADI în baza mandatului primit, în exercitarea atribuţiilor sale de monitorizare a executării Contractului şi aplicare a penalităţilor) să ia orice altă măsură permisă de Legea în vigoare şi/sau de clauzele Contractului în legătură cu încălcarea de către Delegat a obligațiilor sale.
3. Garanția de Bună Execuție poate fi executată de către ADI, în limita prejudiciului creat, pentru plata sumelor menţionate la Art. 1 (“Definiţii şi interpretare”) din prezentul Contract, precum și pentru plata oricăror alte daune interese sau penalități contractuale prevăzute în cuprinsul prezentului contract, numai după notificarea Delegatului în acest sens, cu cel puțin 5 (cinci) Zile înainte, precizând obligaţiile care nu au fost respectate, precum şi termenul acordat pentru remedierea acestora, dacă este cazul. Daca Delegatul nu achită contravaloarea prejudiciului sau daunelor interese/penalităților contractuale în termenul acordat, ADI va executa Garanţia de Bună Execuţie, fără nici o altă notificare.
4. În cazul stingerii, expirării, anulării sau încetării valabilităţii, din orice motiv, a Garanției de Bună Execuție, Delegatul o va reface sau va constitui o altă Garanţie de Bună Execuţie, cu cel puțin 15 (cincisprezece) Zile înainte de asemenea stingere, expirare, anulare sau încetare a valabilităţii şi pentru o perioadă cel puţin egală cu perioada de valabilitate a Garanţiei de Bună Execuţie anterioare. La refacerea/prelungirea valabilităţii garanţiei de bună execuţie sau la constituirea unei noi garanţii de bună execuţie, se va avea în vedere valoarea anuală a contractului la data refacerii/prelungirii valabilităţii garanţiei de bună execuţie sau la data constituirii unei noi garanţii de bună execuţie, după caz. În cazul executării totale sau parțiale a Garanției de Bună Execuție, Delegatul va fi obligat să refacă Garanția de Bună Execuţie sau să constituie o altă Garanție de Bună Execuţie, în termen de 15 (cincisprezece) Zile de la data executării şi pentru o perioadă cel puţin egală cu perioada de valabilitate a Garanţiei de Bună Execuţie anterioare, luând în considerarea valoarea anuală a contractului la data refacerii garanţiei de bună execuţie sau la data constituirii unei noi garanţii de bună execuţie, după caz.
5. În cazul în care, pe perioada executării Contractului, valoarea anuală a Contractului variază în sensul creșterii acesteia față de valoarea avuta în vedere la constituirea inițială a garanției, Delegatul are obligația de a completa garanția, astfel încât aceasta să fie în permanenţă de 10% din valoarea totală a Contractului, fără TVA. În acest sens, Delegatul va completa garanția în termen de cel mult 30 de zile de la momentul finalizării fiecărui An Contractual, dacă se constată că a intervenit majorarea valorii anuale a acestuia.
6. Nerespectarea de către Delegat a obligaţiilor prevăzute de prezentul articol reprezintă o încălcare semnificativă de către Delegat a obligaţiilor contractuale , Delegatarul având dreptul de a rezilia unilateral Contractul cu efect imediat, fără intervenția instanței și fără a fi necesară punerea în întârziere sau parcurgerea altor formalități suplimentare, Delegatul fiind de drept în întârziere cu privire la nerespectarea obligațiilor prevăzute de prezentul articol. Suplimentar, în cazul în care Delegatul nu își îndeplinește / își îndeplinește necorespunzător obligația de a reface Garanția de Bună Execuție sau de a constitui o nouă Garanție de Bună Execuție în condițiile stabilite anterior prin prezentul articol, ADI este îndreptățit să execute integral Garanția de Bună Execuție în vigoare la momentul la care Delegatul avea obligația de a reface Garanția de Bună Execuție sau de a constitui o nouă Garanție de Bună Execuție în condițiile stabilite anterior prin prezentul articol și să o mențină cu titlu de depozit, în vederea acoperirii oricăror sume menționate la art. 1 (Definiții și Interpretare – Garanția de Bună Execuție), urmând a fi restituită Delegatului exclusiv în măsura și la momentul refacerii Garanției de Bună Execuție sau a constituirii unei noi Garanții de Bună Execuție în condițiile stabilite anterior prin prezentul articol
7. ADI va returna Delegatului Garanţia de Bună Execuție în termen de cel mult 14 (paisprezece) Zile de la data semnării procesului-verbal de predare-primire a Bunurilor de Retur care sunt restituite Delegatarului odată cu încetarea Contractului, dacă Delegatarul/ADI nu a ridicat până la acea dată pretenții asupra ei ca urmare a nerespectării de către Delegat a unor obligaţii contractuale. Pentru claritate, părțile stabilesc că Delegatul are obligația de a menține în vigoare o Garanție de Bună Execuție constituită potrivit prevederilor prezentului Contract, ulterior încetării Contractului și ulterior Datei de Predare a Bunurilor de Retur, pentru o perioadă de minim 14 Zile de la data semnării procesului verbal de predare-primire a Bunurilor de Retur.

## ARTICOLUL 22 - ASIGURĂRI

1. Fără a aduce atingere altor sarcini, obligaţii şi/sau răspunderi ale Delegatului asumate în baza acestui Contract, în Perioada de Mobilizare, Delegatul, pe proprie răspundere şi cheltuială, va obţine şi va menţine pe întreaga durata a Contractului poliţele de asigurare cu acoperirea prevăzută de Lege şi Bunele Practici Comerciale şi în special următoarele asigurări, după cum sunt detaliate în Anexa nr. 9 la prezentul Contract:
   1. Asigurarea de bunuri, ce va acoperi toate riscurile cu privire la pierderi fizice sau daune aduse infrastructurii aferente Serviciului;
   2. Asigurări auto acoperind parcul de mijloace de transport şi utilaje folosite de Delegat în gestiunea Serviciului.
   3. Asigurarea de răspundere civilă generală.
2. Delegatul va fi obligat să încheie orice alte asigurări prevăzute de Legea în vigoare la un moment dat pe Durata prezentului Contract.
3. Delegatul, la cererea Delegatarului sau ADI, va furniza copii ale poliţelor de asigurări prevăzute la alin. (1) de mai sus în termen de o zi de la solicitare.
4. Delegatul se va asigura că fiecare poliţă de asigurare cerută prin prezentul articol care are drept obiect bunuri ce aparţin Delegatarului:
5. prevede că orice acţiune de revendicare a Delegatarului împotriva asigurătorului va fi acceptată de asigurător ca îndeplinind criteriile de revendicare, şi
6. conţine prevederile prin care se solicită asigurătorului ca în termen de 30 (treizeci) de Zile să adreseze o notificare Delegatarului înainte de orice anulare sau modificare semnificativă a poliţei în cauză. Primirea de către Delegatar a acestor notificări nu va exonera Delegatul de nicio obligaţie, responsabilitate sau răspundere contractuală sau legală.
7. Asigurarea de răspundere civilă va include o clauză prin care asiguratorul acceptă că termenii asigurării se aplică Delegatarului şi Delegatului, angajaţilor, agenţilor, funcţionarilor acestora ca în cazul în care o asigurare separată ar fi fost încheiată pentru fiecare dintre ei.
8. În cazul în care Delegatul nu încheie vreuna dintre asigurările prevăzute de prezentul articol şi detaliate în Anexa nr. 9 la Contract sau încheie o asigurare cu acoperire insuficientă sau nu menţine valabilitatea asigurărilor pe întreaga durată a Contractului, Delegatarul/ADI are dreptul să dea un preaviz de maximum 15 (cincisprezece) Zile Delegatului, pentru a-şi îndeplini această obligaţie, înainte de a rezilia Contractul conform Articolului 38 (“Rezilierea Contractului”).
9. Delegatul va informa Delegatarul/ADI în legătură cu orice situaţie ce ar putea avea ca efect formularea unei solicitări de plata sau a unei cereri de despăgubiri cu privire la oricare poliţă de asigurare de îndată ce este posibil şi în termen de cel mult 10 (zece) Zile de la producerea evenimentului asigurat. În continuare, Delegatul va soluţiona cererea direct cu asiguratorii respectivi, va acţiona în interesul ambelor Părţi şi va informa Delegatarul/ADI despre toate etapele privind soluţionarea unor astfel de cereri.
10. Delegatul va utiliza toate sumele primite din asigurări pentru daunele sau pagubele bunurilor Contractului pentru a repara, reconstrui sau înlocui bunurile respective în scopul prestării fără întrerupere a Serviciului conform prevederilor prezentului Contract.
11. În cazul unei cereri de despăgubire formulată în baza oricărei poliţe de asigurare încheiate de Delegat, acesta va fi unic răspunzător pentru achitarea franşizei fără a prejudicia utilizarea despăgubirilor de risc acoperite de asigurări în baza Contractului.
12. Delegatul va furniza dovezi ale plăţilor periodice ale primelor de asigurare în termen de o zi de la cererea Delegatarului/ADI.

## ARTICOLUL 23 – REGISTRE, EVIDENŢE CONTABILE ŞI AUDIT

1. Delegatul va respecta standardele şi principiile contabile şi va menţine registrele şi înregistrările contabile necesare conform Legii aplicabile.
2. Delegatul va evidenţia în contabilitate în mod separat, clar şi distinct toate intrările şi ieşirile contabile în legătură cu prezentul Contract, în conformitate cu dispoziţiile legale. În măsura în care Delegatul nu va evidenţia aceste intrări şi ieşiri contabile în mod separat, atunci Delegatarul va putea rezilia Contractul în condiţiile Articolului 37 (“Rezilierea Contractului”).
3. Delegatarul/ADI poate, suportând costurile şi cheltuielile, să efectueze un audit al evidenţelor şi registrelor contabile şi al altor documente relevante pentru Contract ţinute în condiţiile prezentului Articol, inclusiv asupra evidenţelor şi registrelor lucrărilor şi echipamentelor şi a oricăror informaţii, înregistrări şi documente contabile care pot fi solicitate de Delegatar sau ADI. Delegatul are obligaţia de a permite Delegatarului, ADI şi altor persoane autorizate să verifice şi să auditeze aceste documente, inclusiv să obţină copii de pe acestea, în orice moment pe Durata Contractului.
4. Toate registrele, evidenţele, înregistrările şi documente contabile la care se face referire în prezentul Articol vor fi păstrate de Delegat pe o perioadă de timp cerută de Lege. La expirarea acestei perioade, Delegatul nu va arunca sau distruge registrele, evidenţele, înregistrările şi documentele contabile fără a cere aprobarea Delegatarului printr-o adresă scrisă trimisă cu cel puţin 30 (treizeci) de Zile înainte. În urma primirii adresei Delegatarul poate prelua pe cheltuială proprie registrele, evidenţele, înregistrările şi documente contabile, notificând intenţia sa printr-o adresă trimisă Delegatului cu cel puţin 10 (zece) Zile înainte de expirarea perioadei de 30 (treizeci) de Zile.

## ARTICOLUL 24 – CLAUZA DE PREVENIRE A CORUPŢIEI

1. Delegatul nu va acorda şi nu va solicita nici unei persoane angajate de Delegatar sau de sub-contractanţii sau mandatarii acestuia (inclusiv ADI) nici un fel de cadou sau plată sub orice formă, ca stimulare sau recompensă pentru a acţiona, pentru că a acţionat sau că s-a abţinut să acţioneze într-un anume fel, pentru că s-a arătat în favoarea sau s-a abţinut să se arate în defavoarea oricărei persoane, în legătură cu acest Contract. Orice nerespectare a prezentului articol va fi considerată o încălcare gravă a Contractului ce poate duce la rezilierea acestuia conform Articolului 37 (“Rezilierea Contractului”).
2. Delegatarul poate rezilia prezentul Contract, conform Articolului 37 (“Rezilierea Contractului”), în cazul în care Delegatul sau orice persoană angajată de acesta sau acţionând în numele său:
3. a oferit, a dat sau a fost de acord să ofere oricărei persoane orice cadou sau comision de orice natură drept stimulent sau recompensă pentru ca a realizat sau realizează ori s-a abţinut sau se abţine de la vreo faptă legată de prezentul Contract ori de orice altă relaţie contractuală cu Delegatarul sau cu ADI;
4. a realizat sau s-a abţinut de la o acţiune pentru favorizarea sau defavorizarea oricărei persoane în relaţie cu prezentul Contract sau cu orice alt contract cu Delegatarul sau cu ADI;
5. a comis orice infracţiune de dare şi/sau luare de mită ori corupţie, potrivit Legii, privitor la prezentul Contract sau orice alt contract cu Delegatarul sau cu ADI;
6. a oferit orice onorariu sau recompensă, alta decât salariul, unui salariat al Delegatarului sau al ADI, la care acesta, în virtutea funcţiei sau poziţiei ocupate, nu avea dreptul.

## ARTICOLUL 25 – SUB-DELEGAREA ŞI TRANSFER

1. Delegatul va putea subdelega gestiunea Serviciului, subroga, nova, transmite, ceda sau transfera în orice alt mod, totalitatea sau o parte din drepturile şi obligaţiile sale derivate din sau în legătură cu prezentul Contract, fie mod direct, fie indirect, doar dacă Legea în vigoare la data respectivei operaţii permite o astfel de subdelegare, subrogare, novație, transmitere, cesiune sau transfer şi doar cu acordul scris prealabil al Delegatarului / al Delegatarului prin ADI. Părţile consideră totuşi că Delegatul poate constitui garanţii pe veniturile obţinute din prestarea activităţilor permise prin prezentul Contract fără un astfel de acord prealabil, sub rezerva faptului că niciuna din obligaţiile care revin Delegatului potrivit prezentului Contract nu este afectată de constituirea unor astfel de garanţii. Nerespectarea condiţiilor stipulate de prezentul alineat reprezintă o încălcare gravă de către Delegat a obligaţiilor sale şi constituie o cauză de reziliere a Contractului conform Articolului 37 (“Rezilierea Contractului”).
2. Dispoziţiile alineatului precedent nu vor fi interpretate încât să împiedice utilizarea sau angajarea de către Delegat de furnizori, prestatori, antreprenori, mandatari pentru furnizarea de produse sau realizarea de lucrări ori prestarea de servicii cu condiţia să nu se poată pretinde că o astfel de utilizare sau angajare ar constitui o delegare, o cesiune sau o derogare de la oricare dintre drepturile sau obligaţiile Delegatului în baza prezentului Contract.

**(3)** Orice subcontractare care nu a fost aprobată în scris în prealabil de către Delegatar, care nu îmbracă forma menționata în oferta Delegatului sau care nu întrunește toate condițiile legale și nu respectă prevederile prezentului articol este inopozabilă Delegatarului și nu produce niciun efect față de acesta.

## ARTICOLUL 26 – CONTRACTELE ÎNCHEIATE DE DELEGAT

1. Toate contractele a căror valoare depăşeşte echivalentul în Lei al sumei de 10.000 € (Euro) încheiate de către Delegat după Data Intrării în Vigoare trebuie să includă o clauză care să stipuleze în mod expres că Delegatarul are dreptul să preia şi să continue astfel de contracte care sunt încă în vigoare la Data Încetării prezentului Contract, indiferent de modul în care ar fi încetat acesta şi indiferent dacă această preluare constituie o cesiune sau o novaţie a acestora. Pentru claritate, Delegatarul nu va avea obligaţia preluării acestor contracte şi nicio operaţiune care ar implica preluarea parţială/integrală de către Delegatar a drepturilor şi obligaţiilor Delegatului din aceste contracte nu va putea fi încheiată fără acordul prealabil scris al Delegatarului. Delegatul va notifica Delegatarului şi ADI despre toate aceste contracte şi le va furniza copii ale acestor contracte imediat după semnarea acestora de către Delegat.
2. Toate contractele sau înțelegerile de orice fel ce vor fi încheiate între Delegat şi un Afiliat trebuie, indiferent de valoarea sau durata lor, să fie încheiate, cu aprobarea Delegatarului sau ADI (această aprobare nefiind reţinută sau întârziată în mod nejustificat). Orice nerespectare de către Delegat a prevederilor prezentului alineat va constitui o încălcare a prezentului Contract de către Delegat, iar Delegatarul va fi îndreptăţit să rezilieze Contractul conform Articolului 37 (“Rezilierea Contractului”).

# CAPITOLUL V.

# RĂSPUNDEREA CONTRACTUALĂ

## ARTICOLUL 27 – RĂSPUNDEREA CONTRACTUALĂ

1. Nerespectarea dovedită de către oricare dintre Părţile contractante a obligaţiilor contractuale ce-i incumbă în temeiul prezentului Contract atrage răspunderea contractuală a Părţii în culpă.
2. Încetarea prezentului Contract nu va avea ca efect degrevarea de obligaţii a Părţilor în cazul în care, prin natura lor, obligaţiile respective rămân în vigoare ori sunt scadente potrivit Contractului/Legii şi după Data Încetării Contractului. De asemenea, Părţile rămân răspunzătoare pentru orice fapte/acte/omisiuni întreprinse de către o Parte pe perioada desfăşurării Contractului ale căror rezultate care s-ar ivi după încetarea efectelor Contractului şi care ar avea efecte prejudiciabile pentru cealaltă Parte.

## ARTICOLUL 28 – RĂSPUNDEREA, PENALITĂŢI ȘI DESPĂGUBIRI IN SARCINA DELEGATULUI

1. Delegatul declară şi garantează ca acceptă şi încheie prezentul Contract pe propriul său risc tehnic, economic şi financiar şi că este răspunzător atât în fata Delegatarului cât şi, în unele situaţii, faţă de Autorităţile Competente pentru obligaţiile asumate, prestarea Serviciului şi exploatarea Bunurilor de Retur conform prevederilor prezentului Contract. Nici Delegatarul, nici ADI, nici Autorităţile Competente nu vor fi răspunzători în niciun fel faţă de terți pentru îndeplinirea de către Delegat a obligaţiilor asumate în baza prezentului Contract şi pentru prestarea de către acesta a Serviciului. Delegatul confirmă în special că a luat în considerație, în conformitate cu şi bazându-se pe termenii şi condiţiile prezentului Contract, înaintea încheierii prezentului Contract, obligaţiile, riscurile şi/sau pericolele de orice fel care pot exista sau pot apărea în legătură cu prestarea Serviciului, operarea Bunurilor de Retur, şi, în general, în legătură cu obligaţiile asumate prin prezentul Contract.
2. Delegatul este obligat la plata unor sancțiuni conform Regulamentului Serviciului precum și în următoarele cazuri :

a. 2500 lei/UAT/abatere constatată sau semnalată, pentru colectarea deșeurilor cu nerespectarea frecvenței de colectare sau a programelor stabilite în contract și în regulamentul serviciului.

b. 500 lei/abatere constatată sau semnalată pentru neamplasarea, după golire, a echipamentelor de colectare la locul de încărcare.

c. 2500 lei/rută/UAT/abatere constatată sau semnalată – unde se constată abaterea - nerespectarea rutei de colectare, stabilit, atunci când se prestează activitatea de colectare a deșeurilor

d. 400 lei /abatere constată sau semnalată pentru utilizarea unui vehicul de colectare care nu corespunde cerințelor tehnice stabilite prin contract sau de indicatorii de performanță

e. 200 lei /informație solicitată Delegatului, nefurnizată către Delegatar/ADI/altor entităţi îndreptăţite să primească informaţia în termenul şi în condiţiile stabilite de Contract sau prevederile legale aplicabile

f. 4000 lei/abatere constatată sau semnalată - dacă intervenția solicitată Delegatului conform Contractului sau prevederilor legale aplicabile nu se realizează în maxim 24 de ore de la solicitare

g. 1000 lei/amplasament necurățat de către Delegat/abatere constatată sau semnalată (pentru amplasamentele de depozitare, respectiv suprafețele afectate de scurgerea levigatului din utilajele de transport)

h. 2500 lei/abatere constatată sau semnalată – pentru neridicarea deșeurilor depozitate ilegal în ziua solicitării UAT-ului

i. 2000 lei/abatere constatată sau semnalată – pentru nepunerea la dispoziție sau punerea parțială la dispoziţie a containerelor necesare pentru desfășurarea de activități, manifestări desfășurate de către UAT

j. 2500 lei/abatere constatată sau semnalată – pentru neridicarea deșeurilor generate în urma manifestărilor, activităților desfășurate de către UAT, în ziua încheierii acestora.

k. 1500 lei – pentru nefunctionalitatea GPS sau a sistemului informational mai mult de 48 ore din culpa. Delegatului. Sancțiunea se percepe pentru fiecare 48 de ore în care se constată/semnalează că sistemul GPS sau sistemul informaţional nu funcţionează corespunzător.

l. 2000 lei/abatere constată sau semnalată – pentru neînlocuirea recipienților deteriorați în termenele stipulate în contract.

1. Neîndeplinirea obligațiilor contractuale sau respectiv prestarea serviciului intr-un mod necorespunzător obligațiilor asumate conferă dreptul reprezentanților ADI de a constata, in baza unui proces verbal de monitorizare şi a comunica UAT-ului în cauză aceste fapte. UAT-ul/ADI va dispune la aplicarea sancțiunilor.
2. Nerespectarea gravă şi repetată a Indicatorilor de Performanţă poate determina rezilierea Contractului de către Delegatar, conform Articolului 37 (“Rezilierea Contractului”).
3. Nerespectarea de către Delegat a obligaţiilor sale de realizare a Investiţiilor la care s-a angajat prin prezentul Contract, astfel cum sunt detaliate în Anexa nr. 7 la prezentul Contract („Programul de investiţii”), inclusiv întârzierile înregistrate faţă de termenele de realizare a investiţiilor, prevăzute în Programul de Investiţii, va atrage, obligaţia Delegatului de a plăti Delegatarului penalităţi după cum urmează:
   1. penalităţi de 10 % din valoarea investiţiei nerealizate pentru întârzieri la finalizarea acesteia de maxim 3 luni faţă de termenul prevăzut în Programul de Investiţii;
   2. penalităţi de 25 % din valoarea investiţiei nerealizate pentru fiecare trimestru de întârziere, după perioada menționată la lit.a).
4. În cazul depăsirii perioadei de realizare a investiţiilor cu mai mult de 12 luni faţă de termenele prevăzute în Programul de Investiţii dă dreptul Delegatarului de a rezilia prezentul Contract conform Articolului 37 (“Rezilierea Contractului”)
5. Fără a afecta nici un alt drept al Delegatarului prevăzut de prezentul Contract pentru situaţia în care Delegatul nu îndeplineşte toate obligaţiile sale în perioada de mobilizare în vederea începerii prestării serviciului, în cazul în care părţile convin prelungirea duratei perioadei de mobilizare din culpa Delegatului, acesta va plăti Delegatarului penalități de 1.500 Euro/zi de întârziere, calculate de la data la care ar fi trebuit să aibă loc Data de Începere a Contractului potrivit prezentului Contract şi până la data la care are loc în mod efectiv începerea prestării Serviciului, acestea se vor face venit la Fondul IID.
6. În plus fata de orice alte despăgubiri, penalităţi sau sancțiuni prevăzute în acest Contract, Delegatul va despăgubi Delegatarul şi pe mandatarii sau prepușii acestuia în legătura cu orice pretenții sau prejudicii invocate de orice altă persoană decât Delegatarul, care pot fi generate de, sau în cursul, sau în legătură cu neîndeplinirea de către Delegat a oricăror obligații în baza prezentului Contract.
7. Delegatul este de drept în întârziere cu privire la executarea tuturor obligațiilor stabilite în sarcina sa prin prezentul Contract prin simpla împlinire a termenului sau prin simpla neexecutare sau executare neconformă a obligației, rezilierea contractului/perceperea penalităților/despăgubirilor prevăzute de prezentul articol/orice altă prevedere din prezentul Contract nefiind în vreun fel condiționată de punerea în întârziere a Delegatului sau de parcurgerea vreunei formalități suplimentare.

## ARTICOLUL 29 – RĂSPUNDEREA DELEGATARULUI

1. Delegatarul declară că înainte de atribuirea prezentului Contract a depus toate eforturile pentru a se asigura că informaţiile furnizate conţin toate datele cunoscute lui şi pe care le consideră relevante sau importante în prestarea Serviciului, iar Delegatul declară că a luat act şi a confirmat că a analizat şi verificat toate informaţiile furnizate şi condiţiile privind prestarea adecvată a Serviciului.
2. În niciun caz Delegatarul nu va fi răspunzător faţă de Delegat de vreo Daună ori Daună indirectă sau cheltuială de orice natură pe care Delegatul le-ar putea suporta sau înregistra datorită: (i) producerii unui eveniment de Forţă Majoră (ii) stării Bunurilor puse la dispoziție sau a amplasamentelor aferente acestora sau (iii) oricărei nereuşite a Delegatului de a realiza veniturile previzionate în baza prezentului Contract.

## ARTICOLUL 30 – ÎNTINDEREA DESPĂGUBIRILOR

Despăgubirile datorate de oricare dintre Părţi conform prezentului Contract vor fi limitate la acoperirea integrală a Daunelor suferite de Partea sau terţul prejudiciat. În înţelesul prezentului Contract în despăgubiri nu sunt incluse penalităţile ce pot fi datorate de o Parte conform prezentului Contract.

## ARTICOLUL 31 - RECUPERAREA DEBITELOR

1. Delegatarul este îndreptăţit să recupereze prin ADI, de la Delegat orice prejudicii suferite din vina Delegatului, care sunt descoperite după Data Încetării Contractului, în conformitate cu Legea aplicabilă.
2. Părţile pot conveni compensarea între sumele astfel datorate de Delegat şi orice sume datorate de către Delegatar Delegatului, precum şi asupra metodei de plată, chiar şi în mai multe transe.
3. Comisioanele bancare şi alte sume similare rezultate din operaţiunile legate de plata sumelor datorate de Delegat Delegatarului cad în integralitate în sarcina Delegatului.

# CAPITOLUL VI.

# EVENIMENTE NEPREVĂZUTE

## ARTICOLUL 32 – FORŢA MAJORĂ

1. „Forţa Majoră” înseamnă un eveniment mai presus de voinţa Părţilor, care nu se datorează greşelii sau vinei acestora, imprevizibil şi care face imposibilă executarea şi respectiv îndeplinirea Contractului. Evenimentele de forţă majoră vor include următoarele, fără a se limita la acestea:
2. Evenimente naturale de forţă majoră cum ar fi:
3. trăsnete, cutremure, uragane şi alte condiţii climaterice extraordinare ca de exemplu temperaturi anormal de scăzute;
4. explozii, foc sau inundaţii (dacă nu sunt cauzate de Partea respectivă sau orice altă persoană pentru care aceasta este responsabilă);
5. contaminări nucleare, chimice sau biologice (dacă nu sunt cauzate de Partea respectivă sau orice altă persoană pentru care aceasta este responsabilă);
6. bombe sau alte muniţii neexplodate sau descoperiri de fosile sau relicve arheologice.
7. Evenimente politice de forţă majoră cum ar fi:
8. război sau război civil (declarat sau nu) sau conflict armat, invazii sau acte ale inamicilor externi, blocade şi embargouri;
9. acţiuni violente de stradă sau rebeliuni civile;
10. orice act sau ameninţare de terorism credibilă în mod rezonabil la adresa Părţii respective sau privind bunurile de infrastructură aferente Serviciului;
11. greve sau alte mişcări revendicative la scara naţională şi motivate predominant politic.
12. Evenimente nefavorabile de forţă majoră cum ar fi:
13. orice rechiziţionare, expropriere, naţionalizare sau confiscare *de facto* a oricărui bun sau drept semnificativ al Delegatului de către Guvernul României sau de către oricare Autoritate Competentă (alta decât ca rezultat al încălcării de către Delegat a permiselor, licenţelor, autorizaţiilor sau a Legii);
14. Cazurile de forță majoră mai sus menționate sunt de strictă interpretare. Forţa Majoră nu va include: probleme financiare ale Părţilor, livrarea cu întârziere a materialelor sau executarea cu întârziere / neexecutarea de către contractanţii acestora a obligaţiilor lor contractuale, condiţii meteorologice posibile în condiţiile climatice din Aria Delegării, insuficienţa forţei de muncă sau a echipamentelor sau a materialelor (dacă nu se datorează Forţei Majore). De asemenea, măsurile/reglementările adoptate de autoritățile competente care vizează obiectul de activitate a Delegatului, nu vor intra în noțiunea de Forță Majoră, Delegatul asumându-și că acestea fac parte din riscul activității sale economice.
15. În situaţia în care un eveniment de Forţă Majoră (condiţie care va include consecinţele acestuia) împiedică una dintre Părţi să îşi respecte sau întârzie respectarea obligaţiilor decurgând din prezentul Contract, se vor aplica următoarele măsuri:
16. Partea va fi scutită de respectarea şi de răspunderea pentru nerespectarea acelor obligaţii pe care nu le poate îndeplini ca o consecinţă a unui eveniment de Forţă Majoră, fără a aduce prejudicii obligaţiilor de încheiere a asigurărilor corespunzătoare, astfel cum este prevăzut în prezentul Contract.
17. Orice perioadă de timp acordată sau permisă în baza prezentului Contract pentru îndeplinirea oricărei obligaţii (inclusiv obligaţiile legate de Indicatorii de Performanţă şi durata Contractului dacă Forţa Majoră a afectat integral executarea acestuia) va fi prelungită cu perioada de timp cât durează evenimentul de Forţă Majoră; cu condiţia, totuşi, ca Partea afectată să-şi fi respectat obligaţiile ce-i revin în baza alin. (4) şi (5) ale prezentului articol.
18. O Parte afectată de un eveniment de Forţă Majoră va informa cealaltă Parte şi ADI, cât mai curând posibil, dar nu mai târziu de 3 (trei) Zile Lucrătoare după ce ia cunoştinţă de apariţia unui eveniment de Forţă Majoră, furnizând detalii complete despre durata şi efectele estimate ale acestuia. Dacă evenimentul de Forţă Majoră durează mai mult de o săptămână, Partea afectată va informa periodic cealaltă Parte şi ADI, dar nu mai rar de o dată la două săptămâni despre derularea evenimentelor.
19. O Parte afectată de un eveniment de Forţă Majoră va depune toate eforturile pentru a-şi relua îndeplinirea obligaţiilor cât mai curând posibil, iar intre timp să diminueze efectele acestui eveniment, pentru a-şi îndeplini obligaţiile contractuale neafectate de Forţa Majoră şi va informa complet cealaltă Parte şi ADI în legătură cu măsurile luate în acest sens, cu condiţia ca acest lucru să nu presupună costuri nerezonabile pentru Partea afectată de evenimentul de Forţă Majoră.
20. Dacă la expirarea unei perioade de cel puţin 30 (treizeci) de Zile de la apariţia unui eveniment de Forţă Majoră, acest eveniment de Forţă Majoră (sau consecinţele acestuia) face imposibilă executarea obligaţiilor contractuale, atunci oricare dintre Părţi va avea dreptul să notifice celeilalte Părţi încetarea prezentului Contract, fără ca vreuna dintre ele să pretindă daune-interese, în orice moment după expirarea acestei perioade, cu condiţia ca evenimentul de Forţă Majoră să continue încă în momentul acestei notificări şi cu un preaviz de 10 (zece) Zile.Prevederile prezentei clauze nu se aplică în situaţia în care imposibilitatea de executare a obligaţiilor contractuale este doar temporară.

## ARTICOLUL 33 – MENŢINEREA ECHILIBRULUI CONTRACTUAL

1. Pentru Delegat, menținerea echilibrului contractual pe durata executării contractului se va realiza exclusiv prin solicitările de modificare și ajustare a tarifelor de salubrizare, în cazurile limitativ și expres prevăzute de Ordinul ANRSC nr. 109/2007 sau orice alt act normativ care ar înlocui/completa acest ordin.
2. Ca si efect al transmiterii riscurilor contractuale integral Delegatului, acesta va suporta riscul activității de contractare cu utilizatorii finali ai serviciului, pentru acele cazuri în care s-a prevăzut prin prezentul Contract/prin Documentația de Atribuire că prestarea Serviciului se face pe baza contractelor de prestări servicii individuale încheiate de Delegat cu utilizatorii, responsabilitatea încheierii acestor contracte și a perceperii tarifelor de la utilizatorii finali aparținându-i în exclusivitate. Defectuozitata activității de contractare nu va putea fi imputată de către Delegat Delegatarului, în special dar fără a se limita la invocarea acestei circumstanțe ca o împrejurare care i-ar putea permite obținerea majorării tarifelor de salubrizare, astfel încât să acopere și cheltuielile nerecuperate de la utilizatorii cu care nu s-a reușit încheierea contractelor.

# CAPITOLUL VII.

# MODIFICAREA CONTRACTULUI

## ARTICOLUL 34 – MODIFICAREA CONTRACTULUI PRIN ACORDUL PĂRŢILOR

1. Modificarea prezentului Contract se face numai prin act adiţional încheiat în scris între Părţile contractante şi cu respectarea tuturor prevederilor legale aplicabile la momentul modificării.

## ARTICOLUL 35 – MODIFICAREA UNILATERALĂ A PĂRŢII REGLEMENTARE A CONTRACTULUI DE CĂTRE DELEGATAR

Delegatarul poate modifica unilateral cerinţele legate de modul de gestiune şi de prestare a Serviciului care sunt prevăzute în Regulamentul Serviciului cuprins în Anexa nr.1 la prezentul Contract. Modificările aduse Regulamentului Serviciului şi respectiv modificările aduse anexei nr.1 a Contractului vor fi transmise prin notificare Delegatului și intră în vigoare de la data respectivei notificări sau de la o dată ulterioară prevăzută prin notificarea trimisă de Delegatar/ADI.

# CAPITOLUL VIII.

# ÎNCETAREA CONTRACTULUI

## ARTICOLUL 36 – CAUZELE DE ÎNCETARE A CONTRACTULUI

1. Prezentul Contract încetează în următoarele situaţii:
2. la expirarea duratei pentru care a fost încheiat, daca Părţile nu convin, în scris, prelungirea acestuia conform prevederilor Articolului 3 (“Durata Contractului, Perioada de Mobilizare şi Data Începerii”), şi conform Legii în vigoare la data prelungirii;
3. în cazul în care interesul naţional sau local o impune, prin denunţarea unilaterală de către Delegatar, cu un preaviz de 30 de zile;
4. în cazul nerespectării obligaţiilor contractuale de către Parţi, prin reziliere, conform Articolului 37 (“Rezilierea Contractului”), În cazul rezilierii din culpa Delegatului, acesta va fi obligat la plata unor despăgubiri pentru încetarea anticipată a Contractului, despăgubire care va cuprinde toate prejudiciile cauzate Delegatarului ca urmare a încetării Contractului înainte de termenul stabilit în cuprinsul acestuia, inclusiv dar fără a se limita la costurile aferente organizarii unei noi proceduri de atribuire pentru asigurarea continuității serviciului
5. în cazul imposibilităţii obiective şi definitive a Delegatului de a presta Serviciul, ca urmare a intervenţiei unui eveniment de Forţă Majoră, în condiţiile prevăzute la Articolul 32 (“Forţa Majoră”), fără plata unei despăgubiri;
6. în cazul falimentului Delegatului;
7. în cazul lipsei, retragerii sau încetării valabilităţii licenţei de operare a Delegatului;
8. dacă Părţile convin încetarea Contractuluirespectând Legea aplicabilă, în vigoare la acea dată.
9. în cazul în care intervin, ulterior încheierii prezentului contract, orice circumstanțe în baza cărora se anulează procedura de atribuire în baza căreia a fost încheiat contractul, sau o instanță de judecată sau orice alt organism constată nulitatea raportului procedurii sau a oricărui act care a stat la baza încheierii contractului, Delegatarul are dreptul de a denunța prezentul contract, cu efect imediat, prin simpla notificare a Delegatului
10. Delegatarul are dreptul de a denunța unilateral contractul, cu efect imediat, prin simpla notificare a Delegatului, atunci când Delegatul se află, la momentul atribuirii contractului sau pe parcursul derulării procedurii de atribuire, în una din situațiile care ar fi determinat excluderea sa din procedura, sau atunci când contractul nu ar fi trebuit să fie atribuit Delegatului, având în vedere existența unei încălcări grave a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene
11. Delegatarul are dreptul de a denunța unilateral contractul, cu efect imediat, prin simpla notificare a Delegatului, atunci când din raţiuni obiective este necesară modificarea Contractului şi prevederile legale aplicabile nu permit această modificare, fiind necesară organizarea unei noi proceduri de atribuire
12. În cazul încetării Contractului înainte de termen, se va acorda un preaviz de 30 (treizeci) de Zile, cu excepţia cazurilor în care sunt prevăzute în mod expres în cuprinsul Contractului, alte termene pentru preaviz sau a cazurilor în care încetarea Contractului este expres reglementată cu efect imediat, fără punerea în întârziere sau parcurgerea vreunor formalități suplimentare.
13. Delegatul va coopera deplin pentru preluarea gestiunii Serviciului cu noul operator căruia i se va delega gestiunea Serviciului sau cu Delegatarul, după caz, în sensul următoarelor:
14. să menţină legătura cu Delegatarul/ ADI şi /sau noul operator, să furnizeze asistenţă şi sprijin privind Serviciul şi transferul lor către Delegatar sau noul operator;
15. să furnizeze Delegatarului, ADI şi noului operator toate informaţiile privind Bunurile de Retur, inclusiv amplasamentele aferente, precum şi serviciile necesare funcţionării şi prestării acestora;

în timpul Contractului sau după încetarea acestuia, să nu acţioneze în niciun fel, direct sau indirect, care să prejudicieze, să împiedice sau să facă dificil transferul Serviciului.

1. La încetarea Contractului, din orice cauză, bunurile care au fost utilizate de Delegat în derularea Contractului vor fi repartizate după cum urmează:
2. Bunurile de Retur vor reveni Delegatarului de plin drept, gratuit ( cu excepţia cazului în care prin prezentul Contract se reglementează altfel) şi libere de orice obligaţii sau sarcini, în stare bună care permite exploatarea lor în continuare
3. Bunurile de Preluare vor putea să revină Delegatarului libere de orice obligaţii sau sarcini, în stare bună care permite exploatarea lor în continuare, în măsura în care acesta îşi va exprima intenţia de a prelua aceste bunuri, în schimbul plăţii, către Delegat, a contravalorii acestora, stabilită conform Articolului 17.2 din prezentul Contract.
4. Bunurile Proprii, cu excepţia Bunurilor de preluare, vor rămâne proprietatea Delegatului.
5. La data încetării Contractului sau la data convenită pentru predare („Data de Predare”), Delegatul va transfera, fără niciun drept de retenţie, fără costuri şi cheltuieli pentru Delegatar, toate drepturile, titlurile de proprietate şi garanţiile legate de Bunurile de Retur, precum şi toate drepturile, titlurile şi garanţiile Delegatului privind Bunurile de Preluare pentru care Delegatarul şi-a exprimat intenţia de preluare şi a plătit contravaloarea lor până la acea dată.
6. La Data de Predare, Delegatul va informa Delegatarul despre starea activelor, inclusiv o listă completă a tuturor defecţiunilor ce afectează sau ar putea afecta funcţionarea în condiţii de siguranţă a acestora. Părţile vor încheia un proces-verbal de predare-primire a tuturor Bunurilor de Retur şi a acelor Bunuri de Preluare pe care Delegatarul le preia.
7. Indiferent de cauza încetării anticipate a Contractului, inclusiv dar fără a se limita la neacordarea, retragerea sau încetarea valabilității licenței de operare eliberată de Autoritatea de Reglementare, pentru a asigura continuitatea Serviciului, Delegatul are obligația de a asigura prestarea Serviciului în condițiile stabilite prin prezentul Contract, în continuare până la desemnarea unui nou operator, dar nu mai mult de 90 de zile.

## ARTICOLUL 37 – REZILIEREA CONTRACTULUI

**37.1. Rezilierea Contractului din culpa Delegatului**

37.1.1. Delegatarul va avea dreptul (dar nu şi obligaţia) să rezilieze de plin drept, prezentul Contract, în momentul încălcării semnificative de către Delegat, a oricăreia dintre obligaţiile sale, asumate în baza prezentului Contract, care are un efect negativ semnificativ asupra drepturilor sau obligaţiilor Delegatarului sau asupra capacităţii Delegatarului de a respecta orice prevedere legală în vigoare şi a cărei încălcare nu a fost remediată de către Delegat, în conformitate cu Art. 37.1.2;

37.1.2. In cazul în care Delegatarul devine îndreptăţit să rezilieze prezentul Contract în baza Art. 37.1.1. de mai sus:

1. Delegatarul va trimite Delegatului, în scris, o notificare, menţionând felul şi întinderea respectivei neîndepliniri a obligaţiilor ("Notificare de Încălcare"). Dacă o astfel de notificare este transmisă, Delegatul va fi îndreptăţit să remedieze această încălcare în termen de 90 (nouăzeci) de Zile de la data primirii de către Delegat a acestei notificări ("Perioada de Remediere").
2. În cazul în care Delegatarul a transmis Notificarea de Încălcare şi dacă încălcarea nu este remediată în Perioada de Remediere, Delegatarul poate rezilia prezentul Contract, în conformitate cu prevederile literei (d) a prezentului Articol 37.1.2.
3. Atunci când o Obligaţie Încălcată nu poate fi remediată în mod rezonabil în Perioada de Remediere menţionată, Delegatul va lua toate măsurile necesare pentru remedierea încălcării respective în cea mai mare măsură posibilă în timpul Perioadei de Remediere şi va face propuneri Delegatarului, anterior expirării respectivei perioade, privind finalizarea remedierii respectivei Obligaţii Încălcate.
4. În cazul în care Delegatarul nu acceptă propunerile rezonabile de remediere ale Delegatului sau dacă, după acceptarea propunerilor respective, Delegatul nu remediază Obligaţia Încălcată, în conformitate cu aceste propuneri, Delegatarul va rezilia Contractul, printr-o notificare scrisă, adresată Delegatului, iar Contractul va înceta începând cu data prevăzută în această notificare fără a fi necesară intervenția instanței sau parcurgerea oricărei formalități suplimentare.

37.1.3. Notificările prevăzute de prezentul articol vor fi comunicate de către şi către ADI.

37.1.4. Prin excepţie de la prevederile anterioare ale prezentului articol, Delegatarul are dreptul de a rezilia Contractul de plin drept, cu efect imediat fără a mai fi nevoie de acordarea unor termene pentru următoarele cazuri:

1. Nerespectarea gravă sau repetată a Indicatorilor de Performanţă;
2. nerealizarea corespunzătoare sau la termenul prevăzut a Investiţiilor;
3. renunţarea la prestarea Serviciului sau abandonarea culpabilă a Serviciului, sau întreruperea prestării Serviciului în afara situaţiilor expres reglementate de Lege de către Delegat;
4. nerespectarea Articolului 25 (“Sub-delegarea şi transfer”) din prezentul Contract sau delegarea, cesionarea sau transmiterea folosinței sub orice formă asupra bunurilor Delegatarului aferente Serviciului, de către Delegat;
5. nefurnizarea sau ascunderea de informaţii semnificative, ce trebuie furnizate Delegatarului sau ADI sau împiedicarea Delegatarului sau ADI de a-şi exercita drepturile de monitorizare în legătură cu executarea prezentului Contract, astfel cum sunt acestea stabilite de clauzele contractuale;
6. neplata redevenței de către Delegat în termen de 30 (treizeci) de zile de la data scadenței;
7. orice gajare sau grevare cu sarcini a unuia sau mai multor Bunuri de Retur;
8. Delegatul nu a încheiat sau nu a menţinut în vigoare asigurările prevăzute de prezentul Contract şi Anexa nr. 9 (“Asigurări”) la Contract;
9. practici corupte ale Delegatului în conformitate cu Articolul 24 (“Clauza de prevenire a corupţiei”);
10. alte încălcări semnificative ale obligaţiilor contractuale care sunt prevăzute expres de prezentul Contract ca reprezentând cauze de reziliere a Contractului.

Pentru claritate, părţile stabilesc că în cazurile prevăzute de prezentul articol 37.1.4. rezilierea operează prin simpla transmitere a notificării de reziliere, de la data prevăzută în cuprinsul rezilierii, fără a fi necesară parcurgerea procedurii de remediere reglementată la art. 37.1.2. şi nicio altă formalitate sau intervenţia instanţei.

**37.2. Rezilierea Contractului din culpa Delegatarului**

37.2.1. Delegatul va avea dreptul să rezilieze prezentul Contract în caz de încălcare importantă, gravă şi repetată, de către Delegatar a oricăreia din obligaţiile esenţiale asumate în baza prezentului Contract, care are un efect negativ semnificativ asupra drepturilor sau obligaţiilor Delegatului, în baza prezentului Contract.

37.2.2. În cazul în care Delegatul are dreptul să rezilieze prezentul Contract în baza Art. 37.2.1, se va aplica *mutatis mutandis* procedura de remediere prevăzută la Art. 37.1.2.

# CAPITOLUL IX.

# ALTE CLAUZE

## ARTICOLUL 38 – POLITICA PRIVIND FORŢA DE MUNCĂ

1. Delegatul va asigura forţa de muncă necesară pentru furnizarea Serviciului, precum şi formarea profesională a salariaţilor. Delegatul este răspunzător de angajarea în prestarea Serviciului a unui număr suficient de persoane cu abilităţile, îndemânările, cunoştinţele, instruirea, calificările şi experienţa necesare şi adecvate unei bune desfăşurări a Serviciului şi se va asigura că are suficient personal de rezervă pentru prestarea în bune condiţii a Serviciului, pe toată Durata Contractului.
2. Delegatul se va asigura că toţi angajaţii săi implicaţi în prestarea Serviciului vor fi instruiţi corespunzător cu:
3. sarcina sau sarcinile pe care angajatul le va executa;
4. toate prevederile importante ale Contractului, inclusiv Regulamentul Serviciului şi Caietul de Sarcini al Serviciului, anexe la prezentul Contract;
5. toate procedurile şi standardele convenite între Părţi la anumite intervale de timp;
6. toate procedurile, regulile, regulamentele şi legile aplicabile pentru prestarea Serviciului, inclusiv regulile de sănătate şi securitate în muncă, riscul de incendiu şi prevederile în caz de incendiu;
7. Delegatul va furniza mijloace de identificare a personalului angajat, în condiţiile stabilite cu Delegatarul şi cu ADI în cadrul misiunii acesteia de monitorizare a executării prezentului Contract şi va solicita personalului să poarte şi să aibă la vedere însemnele de identificare pe toată durata furnizării/prestării Serviciului.
8. Delegatul se va asigura ca personalul propriu este permanent supervizat şi îşi îndeplineşte îndatoririle în conformitate cu prezentul Contract.
9. Pe perioada executării prezentului Contract, Delegatul se va conforma politicilor referitoare la conduita personalului (inclusiv cele referitoare la măsurile de siguranţă) existente în Regulamentul intern al său. Delegatarul /ADI va avea dreptul să solicite Delegatului comunicarea Regulamentului intern şi modificarea Regulamentului intern în măsura în care solicitarea de modificare este rezonabilă, în legătură cu dispoziţii ale Regulamentului care afectează modul de prestare a Serviciului şi în conformitate cu Legea aplicabilă.. După aprobarea Regulamentului intern, Delegatul îl va afişa la loc vizibil şi îl va aduce la cunoştinţă tuturor angajaţilor, făcând dovada acestei formalităţi către Delegatar/ADI prin prezentarea semnăturilor de luare la cunoştinţă. Delegatul va lua măsuri disciplinare corespunzătoare împotriva oricărei persoane angajate de acesta care nu respectă prevederile Regulamentului intern.
10. Delegatul este răspunzător în întregime de angajarea şi de condiţiile de lucru ale angajaţilor săi.
11. Delegatul este răspunzător şi va suporta toate costurile şi cheltuielile legate de angajarea personalului, de transportul acestuia şi achitarea la timp a salariilor.

În cazul încetării prezentului Contract anterior expirării Duratei Contractului, Delegatul este de acord, iar Delegatarul se angajează să preia direct sau să asigure preluarea de către noul operator al Serviciului, a salariaţilor Delegatului, care sunt afectaţi de către acesta furnizării/prestării Serviciului în măsura în care această preluare va fi posibilă şi permisă de prevederile legale și în măsura în care salariații respectivi vor fi de acord.

1. Personalul angajat al Delegatului beneficiază de toate drepturile prevăzute în contractul colectiv sau individual de muncă. Delegatul va întocmi planuri anuale (respectiv pentru fiecare an calendaristic/An Contractual), pe categorii profesionale de angajaţi, în vederea perfecţionării acestora, prin participarea lor la cursuri, seminarii, instruiri.
2. Numărul angajaţilor Delegatului va fi stabilit de acesta, în funcţie de politicile proprii, dar să fie suficient pentru furnizarea/prestarea Serviciului, iar pentru personalul cheie, în conformitate cu cerinţele din Caietul de sarcini. Persoanele disponibilizate au dreptul la compensaţii prevăzute de Lege sau contracte colective din partea Delegatului.
3. Delegatul va lua toate măsurile necesare privind igiena, sănătatea, securitatea la locul de muncă şi normele de protecţie a muncii, în conformitate cu Legea. Delegatul va aplica metode sigure de lucru pentru toate activităţile prestate în sensul Contractului sau orice alte activităţi care au legătură cu acesta, pentru a asigura securitatea şi sănătatea propriilor angajaţi, precum şi a reprezentanţilor Delegatarului sau ADI şi a oricărei alte persoane care intra în incintele Delegatului. Principiile şi metodele privind sănătatea şi securitatea în muncă aplicate de Delegat vor fi în conformitate cu Legea.

## ARTICOLUL 39 - CONFIDENŢIALITATE

1. Părţile convin că prevederile prezentului Contract nu vor fi tratate ca Informaţii Confidenţiale şi pot fi dezvăluite fără restricţii. În înţelesul prezentului articol prin Parte se va înţelege inclusiv ADI.
2. Fiecare Parte va păstra confidenţiale toate Informaţiile Confidenţiale primite de la cealaltă Parte în legătură cu prezentul Contract şi va face toate eforturile pentru a împiedica salariaţii şi alte persoane aflate în relaţii de subordonare/colaborare sau orice fel de relaţii contractuale să dezvăluie astfel de Informaţii Confidenţiale vreunei persoane.
3. Alineatul (2) de mai sus nu se va aplica:
   1. Nici unei dezvăluiri de informaţii care este solicitată de către orice persoană care îşi îndeplineşte obligaţiile conform prezentului Contract, în scopul îndeplinirii acelor obligaţii;
   2. oricărei informaţii cu privire la care o Parte poate demonstra că este deja sau devine general disponibilă şi în domeniul public, altfel decât în urma încălcării prezentului Articol;
   3. oricărei dezvăluiri cu scopul de a permite luarea unei decizii de către o Autoritate Competentă sau de către o instanţă judecătorească ori tribunal arbitral;
   4. oricărei dezvăluiri care este solicitată în temeiul oricărei cerinţe prevăzute de Lege care are efecte asupra Părţii care face dezvăluirea sau al regulilor oricărei burse de valori sau Autorităţi Competente, care are forţă juridică obligatorie sau, dacă nu are forţă juridică obligatorie, conformarea faţă de aceasta constituie o practică generală a persoanelor supuse reglementărilor bursei de valori sau ale Autorităţii Competente respective;
   5. oricărei dezvăluiri de informaţii care sunt deja în mod legal în posesia Părţii ca destinatar, înainte de dezvăluirea acestora de către Partea care face dezvăluirea;
   6. oricărei furnizări de informaţii către consultanţii profesionali ai Părţilor;
   7. oricărei dezvăluiri de către Delegatar/ADI a unor informaţii legate de Serviciu şi oricărei alte informaţii care pot fi solicitate în scopul efectuării unui proces de audit, către un delegat ulterior cu privire la Serviciu, inclusiv către consultanţii săi, în cazul în care Delegatarul decide organizarea unei noi proceduri pentru atribuirea gestiunii Serviciului;
   8. oricărei înregistrări sau evidenţe a Autorizaţiilor şi înregistrări de proprietate necesare; sau
   9. oricărei dezvăluiri făcute în scopul examinării şi certificării conturilor uneia dintre Părţi.
4. Când dezvăluirea este permisă în baza alineatului de mai sus, altfel decât conform literelor b), d), e), g) şi h) de mai sus, Partea care furnizează informaţiile se va asigura că destinatarul informaţiilor este supus aceloraşi obligaţii de confidenţialitate ca şi cele cuprinse în prezentul Contract.
5. Delegatul nu va utiliza prezentul Contract sau orice informaţii emise sau furnizate de sau în numele Delegatarului în legătură cu prezentul Contract altfel decât pentru scopurile prezentului Contract, decât cu acordul scris al Delegatarului.
6. La sau înainte de Data Încetării, Delegatul se va asigura că toate documentele sau evidenţele computerizate aflate în posesia, detenţia sau sub controlul său, care conţin informaţii referitoare la Serviciu sunt transmise Delegatarului.

## ARTICOLUL 40 – PROPRIETATE INTELECTUALĂ ŞI DREPTURI DE AUTOR

1. Desenele, planurile, specificaţiile, instrucţiunile, manualele şi alte documente create, produse sau comandate de către Delegat şi care se raportează la furnizarea/prestarea Serviciului şi drepturile de autor care sunt legate de acesta, precum şi toate drepturile de proprietate intelectuală ale Delegatului sunt şi vor rămâne proprietatea acestuia. Cu toate acestea, Delegatul se obligă ca, la solicitarea rezonabilă a Delegatarului şi în măsura posibilului, să acorde Delegatarului drepturi de utilizare asupra acestora corespunzătoare scopului solicitării, pe baza unui acord scris în acest sens, precizând toate condiţiile tehnice, economice, juridice şi durata folosirii lor. În cazul în care punerea la dispoziția Delegatarului a unor Desene, planuri, specificaţii, instrucţiuni, manuale şi alte documente/materiale create este reglementată prin prevederile Caietului de Sarcini sau a prezentului Contract, Delegatul are obligația de a se conforma acelor prevederi obligatorii, care prevalează față de dispozițiile prezentului articol.

## ARTICOLUL 41 – TAXE

Toate obligaţiile fiscale (taxe, impozite etc.) decurgând din prestarea Serviciului sau din activitatea proprie vor fi suportate de către Partea căreia, în conformitate cu Legea, îi incumbă respectiva obligaţie.

## ARTICOLUL 42 - CHELTUIELI

Doar dacă nu este altfel stipulat în mod expres în acest Contract, fiecare Parte îşi va plăti propriile costuri şi cheltuieli (inclusiv onorariile şi cheltuielile agenţilor săi, reprezentanţilor, consilierilor şi contabililor) necesare pentru pregătirea, semnarea, îndeplinirea şi respectarea termenilor acestui Contract.

## ARTICOLUL 43 – CONFLICTUL DE INTERESE

1. Delegatul va lua toate măsurile necesare pentru a preveni sau îndepărta orice situaţie care are sau poate avea ca efect compromiterea executării prezentului Contract în mod obiectiv şi imparţial. Astfel de situaţii pot apărea ca rezultat al intereselor economice, afinităţilor politice sau naţionale, legăturilor de familie sau emoţionale ori al altor legături sau interese comune Oricare ar fi situaţia, apariţia unui conflict de interese trebuie notificată de către Delegat imediat Delegatarului/ADI, în scris.
2. Delegatul garantează că personalul său, inclusiv cel de conducere, nu se află într-o situaţie care poate da naştere unui conflict de interese. Delegatul va înlocui, imediat şi fără nici un fel de compensaţie din partea Delegatarului, orice membru al personalului său care se află într-o astfel de situaţie.
3. Delegatarul îşi rezervă dreptul de a verifica dacă măsurile luate de Delegat în conformitate cu prevederile prezentului Articol sunt adecvate şi de a solicita luarea de măsuri suplimentare dacă va considera acest lucru ca fiind necesar.
4. Delegatul se va abţine de la orice legături şi relaţii, comerciale sau de altă natură, care au sau pot avea ca efect compromiterea independenţei sale sau a personalului său. În cazul în care Delegatul nu poate menţine această independenţă, Delegatarul are dreptul de a rezilia Contractul, conform procedurii prevăzute de Articolul 37 (“Rezilierea Contractului”) fără a aduce atingere dreptului Delegatarului de a solicita despăgubiri pentru orice daune suferite ca urmare a acestei situaţii.

## ARTICOLUL 44 – REPREZENTANŢII PĂRŢILOR

1. Pentru executarea prezentului Contract, în relaţia sa cu Delegatarul şi cu ADI, Delegatul va numi o persoană ca „Manager de Contract”, care va asigura comunicarea corespunzătoare cu partenerii contractuali.
2. Delegatarul/ADI va numi de asemenea reprezentanţii săi care vor asigura comunicarea cu Delegatul.
3. Fiecare Parte şi ADI sunt îndreptățite să înlocuiască persoanele de contact, coordonatele şi adresele menţionate în prezentul Contract, cu condiţia de a notifica în prealabil cealaltă Parte /celelalte Părţi şi ADI, după caz. Notificarea se va face în scris şi va fi comunicată cu cel puţin 3 (trei) Zile Lucrătoare înainte ca modificarea să devină efectivă. Orice comunicare trimisă la vechile adrese, coordonate sau persoane de contact va fi considerată valabil efectuată dacă Partea care a modificat aceste elemente nu a comunicat corespunzător notificarea prevăzută în prezentul alineat.

## ARTICOLUL 45 - COMUNICĂRI

1. Orice comunicare între Părţi, referitoare la îndeplinirea prezentului Contract, trebuie să fie transmisă în scris, în limba română, la următoarele adrese şi în atenţia următoarelor persoane:

a) Pentru delegat

În atenţia: Manager de Contract, Dl./D-na ………………………

Adresa: …………………

Fax: ……………………………

E-mail: ………………

b) Pentru ADI

În atenţia: Dl./D-na. ……………………

Adresa: ………………………….

Fax: …………………………

E-mail: …………………………

1. Orice document scris trebuie înregistrat atât în momentul transmiterii, cât şi în momentul primirii.
2. Comunicările între părţi se pot face şi prin, fax sau e-mail sub condiţia confirmării de primire.
3. Dacă notificarea este transmisă prin poştă, aceasta se va face prin scrisoare recomandată cu confirmare de primire şi este considerată ca fiind primită de destinatar la data menţionată de oficiul poştal de destinaţie pe confirmarea de primire.
4. Dacă notificarea este transmisă prin fax sau e-mail, ea va fi considerată primită în ziua trimiterii, dacă este transmisă în cadrul programului de lucru al destinatarului, ori în prima Zi Lucrătoare după data transmiterii, dacă transmiterea a avut loc după închiderea programului de lucru al destinatarului.
5. Notificările orale nu vor fi luate în considerare drept comunicări de vreuna dintre Părţi dacă nu sunt confirmate prin una dintre metodele prevăzute în alineatele de mai sus.

## ARTICOLUL 46 – DREPTURILE TERŢILOR

1. Nici un element din prezentul Contract, fie expres, fie implicit, nu va conferi drepturi sau compensaţii conform sau în temeiul prezentului Contract vreunei alte persoane, alta decât Părţile şi succesorii lor respectivi, nici nu va elibera sau exonera de obligaţii sau răspundere vreo altă persoană, terţă faţă de vreuna dintre Părţi, nici nu va conferi vreun drept de subrogare sau vreun drept de acţiune împotriva vreunei Părţi din prezentul Contract.
2. Fără a aduce atingere prevederilor alineatului precedent, ADI va avea dreptul să exercite în numele şi pe seama Delegatarului drepturi contractuale ale acestuia atunci când prezentul Contract/prevederile legale aplicabile stipulează expres aceasta, în temeiul acestei stipulări şi pe baza mandatului acordat prin statutul Asociaţiei sau potrivit prevederilor legale aplicabile. Delegatul recunoaşte competenţa ADI de a exercita aceste drepturi astfel cum se stipulează în prezentul Contract.

Fără a aduce atingere prevederilor alineatelor precedente, Părțile prevăd că terții susținători/subcontractanţii Delegatului, identificați prin oferta tehnică anexată prezentului Contract, răspund în solidar cu Delegatul pentru executarea conformă a prezentului contract. Delegatul se obligă să comunice în prealabil Delegatarului orice intenție de realizare a unor demersuri împotriva terților susținători/subcontractanţilor, rezultate din neexecutarea de către aceștia a oricărei obligații relevante pentru executarea prezentului contract, inclusiv dar fără a se limita la orice pretenție de daune pe care Delegatul ar putea-o avea împotriva terților susținători/subcontractanţilor pentru nerespectarea obligațiilor asumate prin angajamentul de susținere ferm/acordul de subcontractare. Necomunicarea acestor demersuri permite Delegatarului să perceapă o penalitate de 0,1%/pe zi de întârziere, din valoarea anuală a contractului, fără ca prin perceperea acestor penalități Delegatarul să piardă dreptul de a obține repararea integrală a oricărui prejudiciu care i-a fost cauzat. Delegatarul are dreptul de a solicita Delegatului să i se cesioneze dreptul de creanță al Delegatului asupra terților susținători/subcontractanţilor, cu titlu de garanție. În acest scop, Delegatul va transmite Delegatarului actele necesare în vederea realizării cesiunii și va realiza toate demersurile necesare în acest sens, în termen de cel mult 5 zile de la solicitarea Delegatarului, sub sancțiunea unor penalități contractuale 0,1%/ pe zi de întârziere, din valoarea anuala a contractului, fără ca prin perceperea acestor penalități Delegatarul să piardă dreptul de a obține repararea integrală a oricărui prejudiciu care i-a fost cauzat

## ARTICOLUL 47 - RENUNŢARE

1. Nicio renunţare nu va avea vreun efect juridic decât dacă este expres indicată ca fiind o renunţare şi comunicată în scris celeilalte Parţi şi ADI, conform regulilor de comunicare dintre Părţi stipulate la Articolul 45 (“Comunicări”) din Contract, şi nicio altă acțiune, fapt sau omisiune nu va putea fi interpretată ca renunţare la vreun drept, termen sau prevedere din prezentul Contract de către vreuna dintre Părţi.
2. Nici o renunţare făcută de o Parte la orice termen sau condiţie din prezentul Contract, o dată sau de mai multe ori, nu va fi considerată sau interpretată ca o renunţare viitoare la acelaşi sau la alte termene sau condiţii din Contract.
3. Renunţarea unei Părţi de a invoca încălcarea unei clauze contractuale sau a unei obligaţii de către cealaltă Parte nu va fi interpretată în nicio circumstanţă ca renunţare la invocarea viitoarelor încălcări ale aceleiaşi sau ale altor clauze contractuale ori ale aceleiaşi sau ale altor obligaţii de către aceeaşi Parte. Dacă oricare dintre Părţi încalcă o obligaţie contractuală, renunţarea din partea Părţii prejudiciate de a invoca dreptul său de a cere executarea obligaţiei contractuale nu va fi interpretată ca o renunţare la dreptul însuşi. Neexercitarea sau exercitarea cu întârziere de către una dintre Părţi a unui drept conferit de prezentul Contract nu poate fi interpretat ca o renunţare la dreptul respectiv.

## ARTICOLUL 48 – NULITATEA CONTRACTULUI ŞI DIVIZIBILITATEA PREVEDERILOR SALE

1. Dacă în orice moment ulterior Datei Semnării, orice articol sau prevedere a prezentului Contract sunt declarate de orice instanţă de judecată competentă ca fiind nelegale, nule sau inaplicabile, conform Legii, respectivul articol sau prevedere nu va avea forţă juridică şi efect juridic, dar nelegalitatea sau inaplicabilitatea lor nu va avea vreun efect asupra validităţii şi aplicabilităţii oricăror alte prevederi ale prezentului Contract, care vor rămâne în continuare valide şi aplicabile în măsura permisă de Lege.
2. Nulitatea sau inaplicabilitatea oricărui articol sau oricărei prevederi din prezentul Contract va fi stabilită în conformitate cu Articolul 51 („Legea aplicabilă şi soluţionarea litigiilor”) din prezentul Contract. Părţile convin să depună toate eforturile pentru a negocia o modificare echitabilă a articolelor sau prevederilor acestui Contract care sunt anulate sau inaplicabile, iar validitatea sau aplicabilitatea celorlalte prevederi ale Contractului nu vor fi afectate prin aceasta.

## ARTICOLUL 49 – MENŢINEREA UNOR PREVEDERI DUPĂ DATA ÎNCETĂRII

Părţile convin ca la încetarea din orice cauze a Contractului, prevederile privind obligaţiile Delegatului de menţinere a continuităţii Serviciului pentru o perioadă de maxim 90 (nouăzeci) de Zile, precum şi oricare alte prevederi care pot genera drepturi şi obligaţii ulterior încetării contractului, inclusiv dar fără a se limita la Articolul 11 („Redevenţa”), Articolul 51 (“Legea aplicabilă şi soluţionarea litigiilor”), Articolul 28 (“Răspunderea, penalităţi şi despăgubiri în sarcina Delegatului”), Articolul 32 (“Recuperarea debitelor”), Articolul 40 (“Confidenţialitate”), Articolul 42 (“Taxe”), Articolul 50 (“Declaraţii şi garanţii”) vor rămâne în vigoare şi îşi vor produce efectele în legătură cu toate aspectele contractuale care pot apărea sau se pot menţine în continuare după Data Încetării Contractului.

## ARTICOLUL 50 - DECLARAŢII ŞI GARANŢII

1. Fără a aduce atingere oricăror garanţii sau condiţii prevăzute de Lege și în plus faţă de orice alte declaraţii și garanţii acordate prin clauzele prezentului Contract, Delegatul declară şi garantează Delegatarului că cele stipulate în prezentul Articol sunt declaraţii corecte şi complete la Data Semnării şi că vor fi corecte şi complete la Data Începerii Contractului, precum şi pe toată Durata Contractului şi vor rămâne astfel după Data Încetării:
2. Delegatul este o societate legal constituită, conform Legii din România.
3. Delegatul are puteri depline, autoritatea şi capacitatea necesare să semneze şi să ducă la îndeplinire prezentul Contract, precum şi fiecare dintre celelalte documente care urmează să fie furnizate de către Delegat ulterior Datei Semnării. Prezentul Contract a fost legal autorizat conform tuturor procedurilor interne societare din cadrul Delegatului. Prezentul Contract este, iar celelalte documente şi acte ce vor fi furnizate de către Delegatar ulterior Datei Semnării vor fi legal şi valabil semnate şi executate de către Delegat, constituind convenţii valide şi opozabile Delegatului, ce pot face obiectul executării integrale de către Delegat, conform termenilor acestora.
4. Pe Durata Contractului actul constitutiv al Delegatul nu va fi modificat sau completat în vreun mod care ar face executarea prezentului Contract nelegală sau în contradicţie cu actul constitutiv sau alt document statutar al Delegatului.
5. Delegatul are capacitatea organizaţională şi financiară pentru a executa Contractul, pentru a gestiona Serviciul şi pentru a-şi îndeplini obligaţiile sale contractuale şi va avea deplina autoritate pentru efectuarea plăţilor şi va plăti toate sumele datorate în baza prezentului Contract, conform prevederilor acestuia.
6. Prezentul Contract instituie obligaţii care pot face obiectul executării, acceptate în totalitate de către Delegat.
7. Nu există nicio acţiune în justiţie, in arbitraj, nicio procedură sau proces sau investigaţie fie judiciară, fie extra-judiciară, pe rol sau iminentă împotriva Delegatului, nici hotărâri judecătoreşti sau hotărâri arbitrale nefavorabile, nici alte decizii sau proceduri care ar putea avea ca efect împiedicarea Delegatului de a executa obligaţiile sale asumate prin prezentul Contract sau care ar putea afecta executarea Contractului, conform obiectivelor stabilite de către Delegatar.
8. Nu s-a produs şi nu se va produce nici un eveniment care ar putea constitui o încălcare a obligaţiilor Delegatului şi care ar putea duce la încetarea prezentului Contract, Delegatul garantând informarea imediată a Delegatarului în măsura producerii unui astfel de eveniment pe durata Contractului, în termen de o zi de la producerea evenimentului.
9. Încheierea de către Delegat a prezentului Contract şi executarea obligaţiilor rezultate din prezentul Contract de către Delegat nu contravin, nu vor duce la o încălcare sau neîndeplinire a obligaţiilor Delegatului conform:
   * 1. vreunei Legi aplicabile Delegatului;
     2. actului constitutiv sau oricărui document statutar al Delegatului;
     3. vreunui contract sau alt document la care Delegatul este parte sau la care Delegatul este obligat sau al cărui obiect sunt orice active, venituri sau garanţii ale Delegatului.
10. Toate garanţiile, declaraţiile, recunoaşterile Delegatului privind obligaţiile şi responsabilitatea lui în baza prezentului Contract au efect cumulativ şi niciuna nu va fi interpretată în mod separat de celelalte.
11. Fără a aduce atingere oricăror garanţii sau condiţii prevăzute de Lege și în plus faţă de orice alte declaraţii și garanţii acordate prin clauzele prezentului Contract, Delegatarul declară şi garantează Delegatului că cele stipulate în prezentul Articol sunt declaraţii corecte şi complete la Data Semnării şi că vor fi corecte şi complete la Data Începerii Contractului, precum şi pe toată Durata Contractului şi vor rămâne astfel după Data Încetării:
12. Delegatarul are puteri depline, autoritatea şi capacitatea necesare să semneze şi să ducă la îndeplinire prezentul Contract, precum şi fiecare dintre celelalte documente care urmează să fie furnizate de către Delegatar ulterior Datei Semnării.
13. Încheierea prezentului Contract a fost legal aprobată prin hotărâri ale autorităţilor deliberative ale Delegatarului / tuturor unităţilor administrativ-teritoriale care constituie Delegatarul şi prin hotărâre a adunării generale a ADI
14. Delegatarul are dreptul de a pune la dispoziție Delegatului Bunurile de Retur care sunt în proprietatea sa şi formează infrastructura Serviciului, precum şi să delege Delegatului gestiunea Serviciului pe baze de exclusivitate pentru întreaga Arie a Delegării.
15. Încheierea de către Delegatar a prezentului Contract şi executarea obligaţiilor rezultate din prezentul Contract de către Delegatar nu contravin, nu vor duce la o încălcare sau neîndeplinire a obligaţiilor Delegatarului conform:
    * 1. vreunei Legi aplicabile Delegatarului sau ADI;
      2. vreunui act administrativ sau decizii judecătoreşti aplicabile Delegatarului sau ADI;
      3. vreunui contract sau alt document la care Delegatarul / orice unitate administrativ-teritorială ce constituie Delegatarul este parte sau la care este obligat sau al cărui obiect sunt orice active, venituri sau garanţii ale Delegatarului/ vreunei unităţi administrativ-teritoriale ce constituie Delegatarul.
16. Obligaţiile asumate de către Delegatar prin Contract sunt obligaţii asumate în conformitate cu prevederile legale, valabile, având caracter obligatoriu în baza Legii.

## ARTICOLUL 51 – LEGEA APLICABILĂ ȘI SOLUŢIONAREA LITIGIILOR

1. Părţile convin că acest Contract va fi interpretat şi executat conform legilor din România.
2. În cazul unei dispute sau neînţelegeri privind interpretarea sau executarea Contractului, Părţile vor face toate eforturile necesare pentru a soluţiona pe cale amiabilă orice dispută în termen de 30 (treizeci) de Zile (sau o perioadă mai lungă dacă Părţile convin astfel) din momentul în care una dintre Părţi a comunicat în scris celeilalte Părţii existenţa unei dispute şi obiectul acesteia. Dacă disputa nu poate fi soluţionată pe cale amiabilă, atunci oricare dintre Părţi poate notifica în scris despre imposibilitatea ajungerii la o soluţie şi în urma acestei notificări fie Parte care a trimis notificarea, fie Partea notificată poate supune spre soluţionare disputa în faţa instanţelor judecătoreşti competente de la sediul Autorităţii Contractante.
3. Orice modificare a Legii conduce la modificarea de drept a prezentului contract.

Prezentul Contract este încheiat în limba română, în 3 exemplare originale, câte unul pentru fiecare Parte şi unul pentru dosarul achiziţiei.

**Pentru DELEGATAR DELEGAT**

**Primar / Preşedintele ADI …………… Reprezentant**

# Anexa 8 INDICATORI SI PENALITATI (colectare şi transport)

**INDICATORI CU PENALITATI**

| **Nr.** | **Titlu** | **Descriere/unitate de măsurare** | **Valori propuse/ interval de valori** | **Penalităţi propuse** |
| --- | --- | --- | --- | --- |
|  | | | | |
|  |  |  |  |  |
| **1. Indicatori tehnici referitori la tinte** | | | | |
| 1.1 | **Colectarea separată a deşeurilor reciclabile, inclusiv deseuri de ambalaje** | Cantitatea de deşeuri de hârtie, metal, plastic şi sticlă din deşeurile municipale,colectate separat, ca procentaj din cantitatea totală generată de deşeuri de hârtie, metal, plastic şi sticlă din deşeurile municipale. Cantitatea de deşeuri de hârtie, metal, plastic şi sticlă din deşeurile municipale colectate separat reprezintă cantitatea acceptată într-un an calendaristic de către stația de sortare.  Cantitatea totală generată de deșeuri de hârtie, metal, plastic și sticlă din deșeurile municipale se calculează pe baza determinărilor de compoziție realizate de către operatorul de salubrizare. În lipsa determinărilor de compoziție a deșeurilor municipale, cantitatea de deșeuri de hârtie, metal, plastic și sticlă din deșeurile municipale se consideră a fi 33 % | **60% pentru anul 2021**  **70% începând cu anul 2022** | Pentru tinta de 60 % se aplica anual urmatoarele penalităţi urmatoarelor procente de deseuri reciclabile colectate separat:  10% sau mai putin: 12% din VAC  10% - 20%: 10% din VAC  20% - 30%: 8% din VAC  30% - 40%: 6% din VAC  40% - 50%: 4% din VAC  50% - 60%: 2% din VAC  60% sau mai mult: nu se aplica penalităţi  Pentru tinta de 70 % se aplica anual urmatoarele penalităţi urmatoarelor procente de deseuri reciclabile colectate separat:  10% sau mai putin: 12% din VAC  10% - 20%: 12% din VAC  20% - 30%: 10% din VAC  30% - 40%: 8% din VAC  40% - 50%: 6% din VAC  50% - 60%: 4% din VAC  60% - 70%: 2% din VAC  70% sau mai mult: nu se aplica penalităţi |

**INDICATORI FĂRĂ PENALITATI**

| **Nr.** | **Titlu** | **Descriere/unitate de măsurare** | **Valori propuse/ interval de valori** | **Comentarii** |
| --- | --- | --- | --- | --- |
| **1. Indicatori tehnici generali** | | | | |
| 1.1 | **Eficienţă în încheierea Contractelor cu Utilizatorii (total)** | Numărul de contracte încheiate între Operator şi Utilizatori în raport cu numărul de solicitări, conform art 18 din contract (%) | **100%** | Datele sunt folosite in scopuri de monitorizare |
| **2. Indicatori tehnici referitori la tinte** | | | | |
| 2.1 | **Rata de conectare la serviciul de salubrizare** | Populaţia deservită de serviciu de colectare deşeuri ca procent din populatia totală din Aria de delegare (**%**) | **100%** | Datele sunt folosite in scopuri de monitorizare |